**ИНФОРМАЦИЯ ОТНОСНО ПРЕДЛОЖЕНИ ПРОМЕНИ В СПРЗСР 2023-2027 Г.**

**от 2026 г.**

1. **Промени в I.Е.1 - Консултантски услуги, техническа помощ, обучение, информация и обмен на добри практики, включително чрез работа в мрежа, за пчелари и пчеларски организации**

По интервенцията е предвидена възможност за авансово плащане на финансова помощ. Целта е интервенцията да стане по-достъпна за допустимите бенефициери, голяма част от които не разполагат със собствени средства (или същите са недостатъчни) за да изпълнят проектите, след което да получат финансиране.

**Промени в I.Е.5 - Инвестиции в материални и нематериални активи**

Последиците от изменението на климата, като редуването на екстремни събития, влияят върху правилното развитие на пчелните семейства, благосъстоянието на пчелите и/или добивите. Поради това в интервенцията е предвидено включване на активи с цел предотвратяване на щети от неблагоприятни климатични явления: системи/цифрови инструменти за наблюдение и/или предупреждение в случай на природни бедствия или екстремни агрометеорологични събития, съоръжения/оборудване за засенчване на пчелните кошери, устройства/съоръжения за принудителна вентилация на пчелните кошери, съоръжения/системи за оросяване/мъглуване на пчелина.

Включените допълнително активи имат за цел да допринесат за смекчаване или предотвратяване на щети от неблагоприятни климатични събития за отглежданите пчелни семейства.

1. **Промени в I.Е.8 - Сътрудничество със специализирани органи за изпълнението на изследователски програми в областта на пчеларството и пчелните продукти.**

По интервенцията в т.5 е предвидена възможността за поетапно изпълнение на един проект в рамките на до две години, с цел по добро планиране и достатъчно технологично време за изпълнение на предвидените дейности. В т.6 е предвидена възможност за авансово плащане на финансова помощ, чрез което интервенцията ще стане по-достъпна за допустимите кандидати, поради липса или недостатъчни собствени финансови средства за предварително изпълнение на планираните дейности.

1. **Промени в I.Е.9 - популяризиране, комуникация и маркетинг, включително действия за наблюдение на пазара и дейности, насочени по-специално към повишаване на осведомеността на потребителите относно качеството на пчелните продукти**

По интервенцията е предвидена възможност за авансово плащане на финансова помощ. Целта е интервенцията да стане по-достъпна за допустимите бенефициери, част от които не разполагат със собствени средства за да изпълнят проектите, след което да получат финансиране.