#### II.Г.1 - Инвестиции в земеделските стопанства

| Код на интервенцията (държава членка) | II.Г.1 |
| --- | --- |
| Име на интервенцията | Инвестиции в земеделските стопанства |
| Вид интервенция | INVEST(73-74) - Инвестиции, включително инвестиции за напояване |
| Общ показател за крайния продукт | O.20. Брой на подпомаганите операции или единици за инвестиции в производствени дейности в земеделските стопанства |
| Участие за изискването за обособяване на средства за/на | Приемственост между поколенията: Не  Околна среда: Не  Система за облекчения за екосхеми:  Подход LEADER: Не |

##### 1 Териториално приложение и ако е уместно, регионално измерение

Териториално приложение: **Национално равнище**

| **Код** | **Описание** |
| --- | --- |
| BG | България |

Описание на териториалното приложение

|  |
| --- |
| Дейностите по интервенцията се осъществят на територията на Република България |

##### 2 Свързани специфични цели, междусекторна цел и уместни секторни цели

|  |
| --- |
| **Код на СПЕЦИФИЧНАТА ЦЕЛ НА ОСП + описание** Препоръчителните специфични цели на ОСП за този вид интервенция са обозначени с получер шрифт |
| SO1 Подпомагане за достатъчно надежден земеделски доход и устойчивост на селското стопанство в Съюза с цел подобряване на дългосрочната продоволствена сигурност и разнообразието в селското стопанство, както и за гарантиране на икономическата устойчивост на селскостопанското производство в Съюза |
| SO2 Подобряване на ориентацията на пазара и увеличаване на конкурентоспособността на стопанствата в краткосрочен и дългосрочен план, включително по-голям фокус върху научноизследователската дейност, технологиите и цифровизацията |
| SO8 Популяризиране на заетостта, растежа, равенството между половете, включително и участието на жени в селското стопанство, социално приобщаване и местно развитие в селските райони, включително кръговата биоикономика и устойчивото управление на горите |
| SO9 Подобряване на отговора на селското стопанство в Съюза на обществените нужди от храна и здравеопазване, включително висококачествени, безопасни и питателни храни, произвеждани по устойчив начин, намаляване на хранителните отпадъци, както и подобряване на хуманното отношение към животните и борба с резистентностите към антимикробни средства |
| XCO Междуведомствена цел за модернизиране на сектора чрез стимулиране и споделяне на знания, иновации и цифровизация в селското стопанство и селските райони и чрез насърчаване на усвояването им |

##### 3 Потребности, обхванати от интервенцията

|  |  |  |  |
| --- | --- | --- | --- |
| **Код** | **Описание** | **Определяне на приоритети на равнище стратегическия план по ОСП** | **Разгледана в стратегически план по ОСП** |
| П.1.6. | Оптимизиране на възможностите за напояване за намаляване на негативните последици от проявление | среден приоритет | Да |
| П.10.5 | Цифровизация и дигитализация. Подкрепа за внедряването на цифрови технологии за управление на | Висок приоритет | Да |
| П.2.2. | Подобряване на производителността и добивите на малки и средни стопанства в секторите на селското | среден приоритет | Да |
| П.2.3. | Ускоряване на модернизацията и технологично обновяване на малките и средни стопанства | среден приоритет | Да |
| П.2.6. | Модернизация и внедряване на иновации и цифровизация в устойчиви стопанства, насърчаване на | висок приоритет | Да |
| П.8.1. | Диверсификация на икономическата дейност.Стимулиране на нови производства в областта на биоикономика | Среден | Да |
| П.9.7. | Намаляване употребата на антимикробни средства в селското стопанство | Много висок | Да |

##### 4 Показател(и) за резултатите

|  |
| --- |
| **Код на ПОКАЗАТЕЛИТЕ ЗА РЕЗУЛТАТИТЕ + описание** Препоръчителните показатели за резултатите за избраните специфични цели на ОСП за тази интервенция са обозначени с получер шрифт |
| R.9 Дял на земеделските стопани, получаващи подпомагане за инвестиции с цел преструктуриране и модернизиране, включително подобряване на ресурсната ефективност |

##### 5 Конкретен план, изисквания и условия за допустимост на интервенцията

Опишете какви са специфичните цели и съдържанието на интервенцията, включително специфично насочване, принципи за избор, връзки към съответното законодателство, взаимно допълване с други интервенции/набори от операции в двата стълба и друга релевантна информация.

|  |
| --- |
| Развитието на брутната добавена стойност от земеделие е функция на различни фактори, но най-важните са структурата на производство, производителността, стопанската структура, цените на продукцията, маркетинга, производствените разходи, капитализацията, икономическото състояние на производствените единици и др. Земеделското производство в България се характеризира с ниска конкурентоспособност, намаляване на производството и ниска добавена стойност, което е най-ясно изразено в секторите на производство на зеленчуци, плодове, мляко и месо от преживни животни.  Зеленчукопроизводството в страната се отличава с рязко свиване на брутната продукция и намаляване на добавената стойност през периода 2007-2016 г., което се дължи на ниската възвръщаемост и занижена нормата на печалба. Основната причина за това е разпокъсаното и сравнително дребно производство, неспособно да постигне по-висока производителност, проблеми с напояването, липсата на съвременна техника, недостигът на работна ръка, липсата на организираност и затруднен достъп до пазара.  В овощарството също се наблюдава непрекъснато намаление на брутната продукция и добавената стойност през годините на прилагане на ОСП. Стопанската структура в този сектор е влошена, като в средния клас по икономически размер са само около 10% от специализираните стопанства. Недобрата хидромелиоративна система води до силна зависимост на производството на български плодове от климатичните фактори и до неустойчиво производство през годините.  В същото време, все по-важна роля в конкурентните условия започват да играят способността на производителя да разполага с нови технологии и иновативни решения, позволяващи му производство на продукция с нови качества и при по-добри ценови характеристики.  Млечното животновъдство в страната се характеризира с намаляване на поголовието и обема на производството. Липсата на ефективен размер на стопанствата, който да гарантира икономии от мащаба, добра производителност, стабилна възвращаемост е една от причините за влошеното състояние на сектора.  Подобно е състоянието и в месодайното говедовъдство, където икономическият потенциал на специализираните стопанства намалява през периода, а същинското угояване на животни е застъпено в много малък процент и то преобладаващо в специализираните стопанства с типични месодайни породи.  Тенденции в развитието на секторите за производство на зеленчуци, плодове и преживно животновъдство обуславят необходимостта от целенасочена подкрепа за преодоляване на основните предизвикателства в тези сектори, което би довело до увеличение на тяхната конкурентоспособност.  От друга страна много от индустриално отглежданите етерично-маслени култури предоставят добри възможности за диверсификация на специализираните в полските култури средни по размер стопанства, което е подкрепено и от подходящите почвено-климатични условия. Производството на розов цвят и масло е един от малкото сектори в страната, където площите се увеличават понастоящем в сравнение с годините преди 1990 г., което се дължи на добрата доходност, атрактивна изключително за малките и средни фамилни стопанства, което от своя страна формира потенциал за допълнително развитие на веригата на стойността особено при по-добра интеграция на тези производства с парфюмерийната, козметична и фармацевтична индустрия, по-голяма част от създаваната стойност може да остава в страната  В разглеждания период между 2007-2017 г. се наблюдава увеличаване дела на сектори, които изискват по-ниски вложения на единица площ, откъдето се получава и по-ниска възвращаемост. Нискоразходните на площ производства увеличават своя дял, там се постига подобряване на ефективността - с по-малко вложени ресурси се постига по-висок резултат. От друга страна, интензивните, с високи разходи на площ сектори в българското земеделие отбелязват регрес. Ниската разходна интензивност в земеделието води до намаляване на добивите на земеделските стопани в резултат от използването на некачествени семена и посадъчен материал. Използване на сертифицирани (качествени) семена и посадъчен материал, в съчетание с другите, определящи ефективното производство, фактори (техника, работна сила и т.н.), е предпоставка за произвеждане на конкурентоспособна продукция, с възможности за добра реализация на пазара.  От друга страна съществуват много на брой относително малки и полупазарни стопанства, които имат потенциал за развитие. Разрастване на тяхното производство чрез подходяща публична подкрепа ще доведе до подсилване на групата от средните по размер стопанства, които са по-жизнеспособни. Чрез подпомагането на тези стопанства следва да се постигне по – висока производителност, възвращаемост и рентабилност, която да гарантира повишаването на производителността и реализирането на икономии от мащаба.  За периода 2015-2017 г. факторната доходност към разходите за амортизации на основен капитал в България е около 13 евро на единица капиталов разход, докато в ЕС-28 този показател е 2,8 евро за единица, което показва, че нивата на капиталовите разходи у нас са много по-ниски отколкото в ЕС. Високото съотношение между факторна доходност и разходите за използване на капитала показва много по-ниската обезпеченост с техника и технологии в българското земеделие, което е пречка за подобряване на продуктивността, производителността и оттам на конкурентоспособността на отрасъла.  Разходите за амортизации в българското земеделие растат през последните години, но са доста по-ниски от тези в ЕС, което се дължи на по-ниската капитализация и обезпеченост с дълготрайни материални активи, основно в малките и средни стопанства Тези класове стопанства са в затруднено положение, с недостиг на капиталов ресурс, за да разширят производството и да осъвременят производствените си мощности, за да увеличат продуктивността и да намалят зависимостта си от работна сила.  Налице е необходимостта от внедряване на нови технологии и в средните стопанства, които са пазарно ориентирани и насочени към инвестиции и диверсификация на производствата.  От друга страна иновациите и новите технологии, включително в дигиталната област, се отличават с високи цени и високи разходи за внедряване. Големите и добре капитализирани стопанства са естествената целева група, където този тип земеделие най-лесно и бързо може да се развие. Тези стопанства могат да отговорят на условията за целесъобразност, ефективност и капацитет на посрещнати разходи по съфинансиране на иновативни технологии и модернизация на производството.  Поради затрудненията в осигуряването на работна ръка за селскостопанското производство трябва да се търсят възможности за автоматизация на работните процеси с цел увеличаване производителността на животновъдните и растениевъдите стопанства. Това се налага поради трудното намиране на работна ръка в земеделските райони. При полските култури е идентифицирана необходимостта от инвестиции в модернизация на машини, инвентари, приложения и уеб-инструменти за цифровизация на земеделието.  **Приоритетно насочване на подкрепата**  С цел приоритетно подпомагане чрез интервенцията за селскостопански дейности, ще бъде разработен подход, които да позволи целево насочване на финансирането в рамките на определените финансови условия, включително чрез определяне на делегирани бюджети за малки и средни земеделски стопанства и/или за отделни сектори на първичното производство на селскостопанска продукция.  В съответствие с чл. 79 от Регламент (ЕС) № 2021/2115 при разработване на критериите за оценка ще се търси съответствие с нуждите, определени в стратегическия план на ОСП с цел приоритетно насочване на подкрепа в рамките на допустимите дейности по интервенцията.  Също така ще бъде определен минимален размер на точките по критериите за оценка, под които размер проектните предложения няма да бъдат допустими за финансова подпомагане по интервенцията.  За отпускането на тази помощ ще се използват принципи за подбор на операции, сред които (неизчерпателен списък): проекти за производство на земеделска продукция в определените в анализа чувствителни сектори, производство на биологични продукти, инвестиции за покриване на нововъведени стандарти на ЕС, проекти за въвеждане на нови и енергоспестяващи технологии или иновации в земеделското производство, инвестиции и дейности, които допринасят за устойчивото и цифрово икономическо развитие, дигитализация и роботизация. Приоритет ще бъде осигурен и за проекти, насърчаващи кооперирането и интеграцията между земеделските производители. Приоритет ще бъде предоставян и на кандидати, доказващи финансова устойчивост и развиващи и укрепващи веригите за стойност от производител до потребител, включително участващи в схеми за качество със съответния продукт от бизнес плана. С предимство ще се ползва и навлизането на лица от 18 до 40 навършени години. По интервенцията ще бъде осигурен приоритет за кандидати на територията на райони с природни и други ограничения.  При инвестиции за напояване приоритет може да се предоставя за инвестиции, предприети от земеделски стопани, членове на сдружения за напояване.  Приоритет може да бъде предоставен за инвестиции за надвишаване на изискванията за хуманно отношение към свинете и птиците и за преход към алтернативни системи за отглеждане на птици, свине и телета.  Управляващият орган ще определи критериите за подбор след съгласуването им с Комитета за наблюдение, вкл. точките за всеки критерий, както и минималния брой точки, над които дейността ще бъде одобрена за финансиране.  В случай на операция с финансови инструменти, критериите за подбор, както се изисква съгласно член 79 от Регламент (ЕС) 2021/2115, не са приложими. Изборът на крайни получатели се извършва под отговорността на субектите, изпълняващи финансовия инструмент. |

Определете бенефициерите, отговарящи на критериите, както и специфичните критерии за допустимост, когато е приложимо за бенефициерите и площта

|  |
| --- |
| **Земеделски стопани, допустими за подпомагане трябва да отговарят и на следните условия:**  ·да са физически лица или;  ·да са юридически лица, регистрирани по Търговския закон или Закона за кооперациите, Закона за вероизповеданията или създадени по Закона за Селскостопанската академия.;  • да са регистрирани като земеделски стопани по Закона за подпомагане на земеделските производители от най – малко 24 месеца преди кандидатстването за подпомагане и да не са прекратявали своята дейност в този период;  ·да имат приход/доход от земеделска дейност и/или приход/доход от услуги директно свързани със земеделска дейност и/или преработка на земеделска продукция и/или участие и подпомагане по интервенциите за директни плащания и/или публична финансова помощ за извършваната от тях селскостопанска дейност;  ·да имат минимален стандартен производствен обем /СПО/ на земеделското стопанство над 8 000 евро;  ·да имат разработен бизнес план за дейностите в земеделското стопанство, доказващ подобряване на дейността на земеделското стопанство чрез прилагане на планираните инвестиции и дейности;  **Групи и организации на производители, допустими за подпомагане трябва да отговарят на следните условия:**  ·да са признати като група или организация на производители, в съответствие с националното и/или европейското законодателство за организации на производители;  ·да имат приход от продажба на селскостопански продукти или преработени селскостопански продукти и/или получена публична финансова помощ за продажбата на посочените продукти;  ·да имат разработен бизнес план за дейностите в групата/организацията на производители, доказващ подобряване на дейността й чрез прилагане на планираните инвестиции и дейности;  Земеделските стопани със земеделски стопанства, за които е приложимо, трябва да отговарят на изискванията на Закона за ветеринарномедицинската дейност. |

Задайте отговарящите на критериите вид подпомагане (извън обхвата на ИСАК) или ангажименти (ИСАК) и други задължения

|  |
| --- |
| Инвестициите допустими за подпомагане в рамките на интервенцията трябва:  ·Да са свързани с производството на селскостопански продукти включени в приложение I на Договора за функционирането на Европейския съюз или памук, с изключение на риба и рибни продукти.  ·Допустимите за подпомагане дейности в рамките на интервенцията, могат да включват материални и нематериални инвестиции. Подкрепа се предоставя за материални и нематериални инвестиции в съществуващи земеделските стопанства за покриване нуждите на същите, съобразени с техният капацитет.  Подкрепата ще бъде насочена към следните примерни дейности (неизчерпателен списък):  -Инвестиции за модернизация и механизация /инвестиции във физически активи/, свързана с намаляване на производствените разходи и повишаване производителността на труда;  -Инвестиции за постигане съответствие с нововъведени стандарти на Общността, приложими за съответните стопанства;  -Инвестиции в изграждане, реконструкция/рехабилитация на съоръжения и закупуване и монтиране на оборудване, включително кладенци и съоръжения за съхранение на вода за напояване, включващи изграждането на нови и подобряване на съществуващи мрежи в стопанствата;  -Инвестиции пряко свързани с подобряване на енергийната ефективност на стопанствата;  -Инвестиции за съхранение на земеделската продукция с цел запазване качеството на продукцията;  -Инвестиции в изграждане/реконструкция/закупуване на машини и съоръжения за опазване на околната среда, включително за съхранение на оборска тор;  -Инвестиции в недвижима собственост, свързана с дейността на земеделските стопанства;  -Инвестиции за създаване и/или презасаждане на трайни насаждения, десертни лозя, медоносни дървесни видове за производство на мед и бързорастящи храсти и дървесни видове за производство на биоенергия, с изключение на случаите на възстановяване на земеделския потенциал след природни бедствия, неблагоприятни климатични явления или катастрофални събития, допустими за подпомагане по интервенция ІІ.Г.4;  -Инвестиции за производство на енергия от възобновяеми енергийни източници (водна, вятърна, слънчева, геотермална енергия и остатъчна/отпадъчна биомаса) за собствено потребление за нуждите на земеделските стопанства;  - Инвестиции, насочени към надвишаване на изискванията за хуманно отношение към животните и повишаване на биосигурността.  По интервенцията са допустими и общи разходи, свързани с проектното предложение, в т.ч. разходи за предпроектни проучвания, такси, хонорари за архитекти, инженери и консултанти, консултации за икономическа устойчивост на проектното предложение и правни услуги, извършени както в процеса на подготовка на проекта преди подаване на проектното предложение, така и по време на неговото изпълнение.  С цел избягване на двойно финансиране за едни и същи дейности и/или активи, ще се извършва проверка на ниво проект/бенефициер по отделните програми по ЕФСУ на национално ниво, по линия на Националния план за възстановяване и устойчивост и другите инструменти на съюза, включително и с останалите интервенции от Стратегическия план. При прилагането на интервенцията ще бъдат осигурени необходимите проверки за гарантиране избягването на двойно финансиране. Ще се извършва кръстосана проверка, целяща избягване на двойното финансиране по интервенциите за развитие на селските райони и секторните интервенции. Инвестиционните проекти, които има възможност да попаднат в обсега на секторните интервенции ще бъдат проверявани индивидуално за възможно двойно финансиране.  „Плодове и зеленчуци”  Групи и организации на производители няма да бъдат подпомагани по интервенцията за дейности, включени за подпомагане в техните Оперативни програми.  „Вино”  Финансовата помощ по интервенцията няма да бъде предоставяна за инвестиции, допустими за подпомагане по секторните интервенции в сектор „Вино“. Ще бъдат осигурени контролни проверки с цел избягване на двойно финансиране, които ще се прилагат за ниво инвестиционен проект. По интервенцията няма да се подпомагат дейности, свързани с конверсия на сортовия състав на насажденията, промяна на местонахождението на лозя и подобряване на техниките за управление на лозята.  „Пчеларство”  За закупуване на пчелни кошери, материални и нематериални активи за техническо оборудване, машини и съоръжения за добив и първична обработка на пчелни продукти, както и за обезпечаване на дейности, свързани с отглеждането, и здравето на пчелните семейства и за интегрирани системи за мониторинг и контрол на пчелните кошер и закупуване на специализирана техника и оборудване (включително дигитално такова) за подвижно пчеларство подпомагане ще се предоставя за видове активи, които не са одобрени за подпомагане по секторните интервенции в сектор „Пчеларство“ (I.Е.3 - Подновяване на пчелните кошери в Съюза, включително развъждане на пчели, I.Е.5 - Инвестиции в материални и нематериални активи и І.Е.4 - Рационализиране на подвижното пчеларство).  „Мляко и млечни продукти“  Групи и организации на производители няма да бъдат подпомагани по интервенцията за дейности, включени за подпомагане в техните Оперативни програми.  „Тютюн”  Инвестиционни дейности няма да бъдат подпомагани в сектор „Тютюн“. Производители на тютюн ще се подпомагат за дейности извън /диверсификация/ производството на тютюн.  „Зехтин”  Производството, преработката и маркетинга на зехтин няма да бъдат подпомагани по интервенцията.  Инсталациите за производство на енергия от ВЕИ трябва да са в съответствие с условията за устойчивост в Закона за енергията от възобновяеми източници.  Не се предоставя подпомагане за дейности и инвестиции, които биха навредили на околната среда. Инвестициите, включени в проектното предложение, трябва да са придружени от документ от компетентния орган по околна среда (РИОСВ/МОСВ/БД), издадени по реда на ЗООС и/или ЗБР и ЗВ.  Не се подпомагат дейности по интервенцията, които попадат в обхвата на защитена зона BG0002016 „Рибарници Пловдив".  ·Материалните и нематериалните инвестиции включени в проектното предложение трябва да са в съответствие с параметрите и дейностите, обект на подпомагане и включени в разработения бизнес план;  ·За колективни инвестиции - да са свързани с основната земеделска дейност по производство и/или съхранение на селскостопански продукти, произведени от техните членове, както и подготовка на продукцията за продажба;  ·Инвестициите за напояване трябва да са в съответствие с Плана за управление на речните басейни /ПУРБ/ и трябва да са съвместими с постигането на добро състояние на водните обекти, съгласно Директива 2000/60/ЕО;  ·Финансова помощ за инвестиции за постигане на съответствие с нововъведени стандарти на Съюза ще се предоставя, като с цел съобразяване с тези изисквания подпомагането може да бъде предоставено в рамките на 24 месеца от датата, на която изискванията стават задължителни за земеделските стопанства;  ·  ·По-специално не се финансират дейности и инвестиции в напоителни системи, които не допринасят за постигането или запазването на доброто състояние на свързаното водно тяло или тела в съответствие с Плана за управление на речните басейни (ПУРБ).  ·Подпомагат се дейности и инвестиции в напоителни системи в нови и съществуващи напоявани площи, при условие че същите съответстват на чл. 73 и чл. 74 от Регламент (ЕС) 2021/2015 от 02 декември 2021 година.  ·Подпомагат се дейности и инвестиции, които осигуряват възможност за измерване на потреблението на вода на равнището на подпомаганата инвестиция;  ·В случай на дейности и инвестиции в подобряване на съществуваща напоителна инсталация или елемент от напоителна инфраструктура, те трябва да осигуряват потенциални икономии на вода, отразяващи техническите параметри на съществуващата инсталация или инфраструктура. Когато тези дейности и инвестиции са свързани с обект от подпочвени или повърхностни води, чието състояние е определено като недобро в съответния план за управление на речния басейн по причини, свързани с количеството на водите, трябва да е налице ефективно намаляване на потреблението на вода, допринасящо за постигането на добро състояние на тези водни обекти. В тези случаи се подпомагат дейности и инвестиции, които осигуряват най-малко 20% потенциална икономия на вода и минимум 60% ефективно намаляване на потреблението на вода (процентните нива ще бъдат актуализирани след приемане на ПУРБ 2022-2027 г., съгласно чл. 159, ал. 3 от Закона за водите).  Това изискване не се прилага за инвестиция в съществуващо съоръжение, която засяга единствено енергийната ефективност, нито до инвестиция за създаване на резервоар, нито до инвестиция в използване на рециклирана вода, която не засяга обект от подпочвени или повърхностни води  ·Подпомагат се инвестиции в използването на рециклирана вода като алтернативно водоснабдяване само ако снабдяването и използването на такива води е в съответствие с Регламент (ЕС) 2020/741 на Европейския парламент и на Съвета.  ·Предоставя се подкрепа за инвестиции, които водят до нетно увеличение на напояваната площ, засягаща обект от подпочвени или повърхностни води, само ако състоянието на водния обект не попада в категория по-ниска от „добро състояние“ в съответния план за управление на речния басейн поради съображения, свързани с количеството на водите и анализ на въздействието върху околната среда сочи, че инвестицията няма да доведе до значително отрицателно въздействие върху околната среда.  ·Инвестиции в създаването или разширяването на резервоар за целите на напояването, се подпомагат само ако това не води до значително отрицателно въздействие върху околната среда.  Допустими дейности:  Подкрепа в рамките на интервенцията се предоставя в съответствие с чл. 73 и чл.74 от Регламент (ЕС) 2021/2115 от 02 декември 2021 година само за материални и/или нематериални активи, в това число машини, съоръжения, оборудване, включително и недвижима собственост, както и общи разходи, свързани с подпомаганата дейност.  При изпълнение на дейностите по интервенцията се спазват изискванията на законодателството в областта на околната среда, водите и устройство на територията, както и мерките, условията и предписанията на компетентните органи с цел:  - недопускане на дейности, които водят до изменения в хидрологичния режим на водозависими природни местообитания и местообитания на видове, предмет на опазване в защитени зони, и до унищожаване на крайречната дървесна растителност;  - недопускане извършване на дейностите по подобряване на съществуващи напоителни инсталации или елементи от напоителна инфраструктура в размножителния период на птиците. |

##### 6 Определяне на уместни базови характеристики

(приложими стандарти за ДЗЕС, законоустановени изисквания за управление (ЗИУ) и други задължителни изисквания, установени в националното право и правото на Съюза), когато е приложимо, описание на специфичните уместни задължения съгласно ЗИУ и обяснение как ангажиментът надхвърля задължителните изисквания (както е посочено в член 28, параграф 5, член 70, параграф 3 и член 72, параграф 5)

Неприложимо

##### 7 Форма и ставка на подпомагане/суми/методи за изчисляване

Форма на подкрепа

** Безвъзмездни средства**

** Финансов инструмент**

Вид на плащането

 възстановяване на действително направени от бенефициера допустими разходи

 единични разходи

 еднократни суми

 финансиране с единна ставка

Обхват на подпомагането на равнище бенефициер

|  |
| --- |
| Подпомагането се предоставя по реда на чл. 73 от Регламент (ЕС) № 2021/2115 от 02 декември 2021 година.  ·Финансовата помощ е в размер до 50 % от общия размер на допустимите за финансово подпомагане разходи. За различни категории кандидати при стартиране на приеми е допустимо в националните правила за прилагане на интервенциите да се дефинират различни финансови условия по отношение на интензитет и максимален размер на допустимите разходи след съгласуване с Комитета за наблюдение на Стратегическия план;  ·В зависимост от размера на финансовата помощ, същата може да се увеличи с до 25 % за проектни предложения представени от кандидати групи/организации на производители;  ·Финансовата помощ може да се увеличи с до 10 % за проектни предложения, които се изпълняват в чувствителни сектори, определени в анализа към СП;  Максималните нива на подпомагане не може да надхвърлят максималния интензитет на помощта, посочен в член 73, параграф 4 от Регламент (ЕС) № 2021/2115.  · Минималният размер на допустимите разходи за едно проектно предложение е 15 000 евро.  · Максималният размер на допустимите разходи за един кандидат за периода на прилагане на интервенцията и за един проект е до 1 000 000 евро;  · Максималният размер на допустимите разходи за инвестиции в земеделска техника за един кандидат за периода на прилагане на интервенцията е до 450 000 евро.  · Общият максимален размер на допустимите разходи за интервенция ІІ. Г.1 и ІІ. Г.1.1 за един кандидат за периода на прилагане на интервенциите е до 1 800 000 евро;  · Общият максимален размер на допустимите разходи за интервенция ІІ. Г.1 и ІІ. Г.1.1 за инвестиции в земеделска техника за един кандидат за периода на прилагане на интервенциите е до 700 000 евро.  ·Максималният размер на допустимите разходи за един кандидат съответстващ на определението за група/организация на производители, за периода на прилагане на интервенцията и за един проект е до 2 500 000 евро;  ·Максималният размер на допустимите разходи за инвестиции в земеделска техника за един кандидат съответстващ на определението за група/организация на производители, за периода на прилагане на интервенцията е до 1 000 000 евро.  · Общият максимален размер на допустимите разходи за интервенция ІІ. Г.1 и ІІ. Г.1.1 за един кандидат съответстващ на определението за група/организация на производители за периода на прилагане на интервенциите е до   3 500 000 евро;  · Общият максимален размер на допустимите разходи за интервенция ІІ. Г.1 и ІІ. Г.1.1 за инвестиции в земеделска техника за един кандидат съответстващ на определението за група/организация на производители за периода на прилагане на интервенциите е до 1 500 000 евро.  **Подкрепа по интервенцията може да се предоставя и под формата на финансови инструменти**  Финансовия инструмент се предоставя под формата на гаранционна схема за кредити, със специфики според вида на допустимите бенефициенти, както следва:  1. гаранционна схема с 80% размер на гаранцията за необезпечени заеми и/или оборотни средства и 100% лихвена субсидия за заеми, покрити от гаранцията, без лимит на портфейлна основа, за много малки земеделски стопанства и млади земеделски стопани, съгласно дефинициите, както и за стартиращи предприятия в селските райони. Допустими са новоотпуснати инвестиционни заеми (вкл. финансов лизинг) и заеми за оборотни средства, включително самостоятелни заеми за оборотен капитал, с максимална стойност на заемите 150 хил. евро.  2. гаранционна схема с 80% размер на гаранцията за обезпечени заеми и/или оборотни средства и 50% лихвена субсидия за заеми, покрити от гаранцията, при до 25% максимален процент на гаранцията на портфейлна основа, за микро, малки и средни предприятия, извършващи селскостопански дейности и преработка на земеделски продукти, както и земеделски стопани или микропредприятия, извършващи неселскостопанска дейност в селските райони. Изискуемото обезпечение се определя спрямо стандартните изисквания на финансовите посредници с приоритет на използване на активите, придобивани със средства от отпуснатите кредити. Допустими са новоотпуснати инвестиционни заеми (вкл. финансов лизинг) и заеми за оборотни средства, включително самостоятелни заеми за оборотен капитал, с максимална стойност на заемите 500 хил. евро.  Определения приложим таван за подкрепа за финансирането на оборотен капитал в съответствие с чл. 58, пар. 2 от Регламент № 2021/1060 и насоки на ЕК относно държавната помощ за финансовите инструменти по ЕФСУ не може да надвишава 150 000 евро.  Максимален матуритет на заемите – 120 месеца за инвестиционни кредити и 60 месеца за оборотни заеми.  Минимален матуритет на заемите – 12 месеца.  Размер на собственото участие при инвестиционни кредити: спрямо стандартните изисквания на финансовите посредници.  Процедура за включване – на портфейлен принцип;  Максималните нива на подпомагане при комбинация между безвъзмездни средства и брутен еквивалент на безвъзмездната помощ от финансовия инструмент, не може да надхвърлят максималния интензитет на помощта, посочен в член 73, параграф 4 от Регламент (ЕС) № 2021/2115. |

Допълнително обяснение

|  |
| --- |
| В рамките на интервенцията е допустимо предоставянето на авансово плащане, в размер до 50% от стойността на одобрената финансова помощ по проектното предложение.  В случай, когато подпомагането се предоставя под формата на финансови инструменти, критериите за подбор, съгласно член 79 от Регламент (ЕС) 2021/2115 не са приложими. Изборът на крайни получатели се извършва под отговорността на субектите, изпълняващи финансовия инструмент.  Кандидати, отговарящи на условията за допустимост по интервенцията, могат да получат подкрепа под формата на финансов инструмент независимо от това дали имат или не одобрен проект със сключен договор за БФП по интервенцията.  Проектите следва да бъдат устойчиви и финансово жизнеспособни. |

##### 8 Информация относно оценката за държавна помощ

Интервенцията попада извън приложното поле на член 42 от ДФЕС и подлежи на оценка за държавна помощ:

 Да  Не  Смесено участие

##### 9 Допълнителни въпроси/информация за вида на интервенцията

Какво не отговаря на условията за подпомагане?

|  |
| --- |
| Недопустими дейности и разходи посочени в раздел 4.7.1., включително разходи за инвестиции в напояване, които не съответстват на чл.74, от Регламент (ЕС) 2021/2115 от 02 декември 2021 година, както и разходи, които не попадат в обхвата на допустимите дейности. |

Съдържа ли инвестицията напояване?

 Да  Не

за инвестициите в подобряване на съществуващи напоителни инсталации — каква потенциална икономия на вода се изисква (изразена в проценти)

20 %

Данни за различните възможни икономии на вода в зависимост от вида на инсталацията или инфраструктурата (когато е приложимо)

|  |
| --- |
|  |

за инвестициите в подобряване на съществуващи напоителни инсталации (засягащи водни обекти, чието състояние попада в категория, по-ниска от „добро състояние“) — какви са изискванията за действително намаляване на потреблението на вода, изразено в проценти

60 %

Регионална разбивка

|  |
| --- |
|  |

##### 10 Съответствие с правилата на СТО

Зелена кутия

Параграф 11 от приложение 2 към Споразумението за СТО

Разяснение как интервенцията спазва съответните разпоредби на приложение 2 към Споразумението за СТО за селското стопанство, както е посочено в член 10 от настоящия регламент и в приложение II към него(зелена кутия)

|  |
| --- |
| Интервенцията „Инвестициите в земеделски стопанства“ е в съответствие с т. 11 от Приложение 2 на Споразумението за земеделие на СТО, тъй като:  1. Правила за отпускане на плащанията са съобразени с основните параметри, заложени в Стратегическия план. При тази интервенция могат да се реализират само видовете операции, които ще допринесат за подобряване на конкурентоспособността на земеделското стопанство и ориентацията му към пазара в резултат на неговото преструктуриране;  2. Размерът на плащанията не зависи от вида, обема и цената на продукцията през годините на реализация на инвестицията, а от самата инвестиция;  3. Плащанията са само срещу доказване на реално извършените разходи за инвестицията и са обвързани с периода на изпълнени на проекта.  4. Плащанията не налагат или по никакъв начин не определят селскостопанските продукти, които трябва да бъдат произведени от получателите, освен да изискват от тях да не произвеждат определен продукт. |

##### 11 Процентно участие, приложимо за тази интервенция

| **Регион** | **Член** | **Приложима ставка** | **Минимална ставка** | **Максимална ставка** |
| --- | --- | --- | --- | --- |
| BG - България | 91(2)(a) - По-слабо развити региони | 40,00% | 20,00% | 85,00% |

##### 12 Планирани единични суми — определение

| **Планирана единична сума** | **Вид на подкрепата** | **Процентни участия** | **Вид на планираната единична сума** | **Регион(и)** | **Показател(и) за резултатите** | **Единичната сума основава ли се на пренесени разходи?** |
| --- | --- | --- | --- | --- | --- | --- |
| FIN030 - Инвестиции в земеделските стопанства | Финансов инструмент | 91(2)(a)-BG-40,00% | Среден |  | R.9 | Не |
| XCO30 - Подпомагане на земеделски стопанства | Безвъзмездни средства | 91(2)(a)-BG-40,00% | Среден |  | R.9 | Не |

Обяснение и обосновка, свързани с размера на единичната сума

FIN030 - Инвестиции в земеделските стопанства

|  |
| --- |
| Средната стойност на финансовия инструмент е определена като 80% размер на гаранцията за кредити на бенефициенти със сключени договори с финансови посредници, за кредити за изпълнение на целите на интервенцията, включително и разходи до 5% за такси за управление към Холдинговия фонд. Предвидения среден размер на кредита (инвестиционни заеми и заеми за оборотни средства) е 300 000 евро. |

XCO30 - Подпомагане на земеделски стопанства

|  |
| --- |
| Средната стойност на финансовата помощ за едно проектно предложение е базирана на данни от прилагането през предходните програмни периоди, като са отчетени максималните нива на разходите за отделните проекти в настоящата интервенция в сравнение със сходни такива прилагани през предходните периоди. Максималните нива на подпомагане и размера на разходите за отделните проекти са намалени в сравнение с предоставяните такива в рамките на ПРСР 2014-2020. При определяне на средния единичен размер на разходите средната стойност е съобразена и с възможните увеличения на разходите в рамките на програмния период. |