#### II.Г.2 - Инвестиции за преработка на селскостопански продукти

| Код на интервенцията (държава членка) | II.Г.2 |
| --- | --- |
| Име на интервенцията | Инвестиции за преработка на селскостопански продукти |
| Вид интервенция | INVEST(73-74) - Инвестиции, включително инвестиции за напояване |
| Общ показател за крайния продукт | O.24. Брой на подпомаганите операции или единици за инвестиции в производствени дейности извън земеделските стопанства |
| Участие за изискването за обособяване на средства за/на | Приемственост между поколенията: Не  Околна среда: Не  Система за облекчения за екосхеми:  Подход LEADER: Не |

##### 1 Териториално приложение и ако е уместно, регионално измерение

Териториално приложение: **Национално равнище**

| **Код** | **Описание** |
| --- | --- |
| BG | България |

Описание на териториалното приложение

|  |
| --- |
| Териториалният обхват на проектните предложения, включващи инвестиции в преработка на продукти от Приложение № I от Договора за функционирането на Европейския съюз (ДФЕС) е територията на Република България.  Териториалният обхват на проектните предложения, включващи инвестиции в преработка на продукти от приложение № І от ДФЕС в продукти извън приложение № І от ДФЕС или памук е съгласно Регламент (ЕС) 2023/2831 на Комисията от 13 декември 2023 година. |

##### 2 Свързани специфични цели, междусекторна цел и уместни секторни цели

|  |
| --- |
| **Код на СПЕЦИФИЧНАТА ЦЕЛ НА ОСП + описание** Препоръчителните специфични цели на ОСП за този вид интервенция са обозначени с получер шрифт |
| SO3 Подобряване на позицията на земеделските стопани във веригата на стойността |
| SO8 Популяризиране на заетостта, растежа, равенството между половете, включително и участието на жени в селското стопанство, социално приобщаване и местно развитие в селските райони, включително кръговата биоикономика и устойчивото управление на горите |

##### 3 Потребности, обхванати от интервенцията

|  |  |  |  |
| --- | --- | --- | --- |
| **Код** | **Описание** | **Определяне на приоритети на равнище стратегическия план по ОСП** | **Разгледана в стратегически план по ОСП** |
| П.3.6. | Осигуряване на необходимото количество и качество местни суровини за по-пълно използване на капа | среден приоритет | Да |
| П.8.1. | Диверсификация на икономическата дейност.Стимулиране на нови производства в областта на биоикономика | Среден | Да |

##### 4 Показател(и) за резултатите

|  |
| --- |
| **Код на ПОКАЗАТЕЛИТЕ ЗА РЕЗУЛТАТИТЕ + описание** Препоръчителните показатели за резултатите за избраните специфични цели на ОСП за тази интервенция са обозначени с получер шрифт |
| R.37 Нови работни места, подпомагани в рамките на проекти по ОСП |

##### 5 Конкретен план, изисквания и условия за допустимост на интервенцията

Опишете какви са специфичните цели и съдържанието на интервенцията, включително специфично насочване, принципи за избор, връзки към съответното законодателство, взаимно допълване с други интервенции/набори от операции в двата стълба и друга релевантна информация.

|  |
| --- |
| Хранително-вкусовата промишленост (ХВП) е традиционен за страната преработващ подотрасъл, който заема значимо място в структурата на промишлеността, и в националната икономика. За земеделието, хранително-вкусовата промишленост се явява и основен пазар за реализация на продукцията, докато за самата ХВП, земеделието е източник на суровини и доходност.  Като се има предвид и, че над две трети от добавената стойност в ХВП за последните години се формира от производството на „храни“ може да се каже, че за периода 2001-2017 г. хранителната ни индустрия проявява сравнителни конкурентни предимства по отношение на останалите отрасли в националната икономика.  Огромно е значението, което имат суровините за резултатите от дейността на предприятията от ХВП и особено на тези от секторите производство и преработка на месо, производство на мляко и млечни продукти, преработка и консервиране на плодове и зеленчуци. Това са сектори, които години наред имат проблем с недостига на местни суровини.  В разпределението на добавената стойност по веригата в сектор „Зърно-брашно – хляб и хлебни изделия” доминира първичното производствено звено, като през 2008 г. заема 64% от цялата добавена стойност, а през 2016 г. - 50%. За периода брутната добавена стойност в производството намалява с 11%, което се дължи на спад на цените на пшеницата с 15%. В преработката и търговията е налице устойчива тенденция на нарастване. Налице са и възможности за ускоряване на този процес предвид високата степен на самозадоволяване в сектора на зърнените култури и наличието на сравнителни конкурентни предимства на външния пазар на преработващите звена в сектора в изследвания период.  В сектор мляко производството отбелязва спад на добавената стойност, намалението е значително. Делът на производството в секторната верига на стойността се свива два пъти. Добавената стойност в преработката и търговията расте. Дяловете на преработката и търговията в разпределението на добавената стойност по веригата на снабдяването с мляко нарастват два пъти за периода.  В сектор производство на червено месо през целия изследван период доминира делът на първичното производство в брутната добавена стойност (БДС). БДС в първичното производство нараства с 29% за изследвания период. Данните за преработката показват неустойчива тенденция на нарастване през изследвания период. Налице са значителни резерви заповишаване на добавената стойност в преработката, която за периода е на относително ниски прагове. Капацитетът на преработвателните предприятия за преработка на червено месо е натоварен частично, което оскъпява продукцията и намалява тяхната конкурентоспособност. Една от причините за това е и високата степен на самозадоволяване, която се отчита в отрасъла, като по-голямата част от производството на телешко и говеждо месо се консумира директно в стопанствата и въобще не достига до преработвателите, което води до пропуснати ползи.  Делът на първичното производство в сектор птиче месо намалява драстично - от 76% през 2008 г. на 28% - през 2016 г. Първичното производство отбелязва устойчив спад през анализирания период. Същевременно в преработката е налице устойчива тенденция на нарастване – брутната добавена стойност нараства три пъти за изследвания период.  По отношение производството на пчелен мед окрупняването на производството и на добитите количества мед се постига и увеличение на продажбите на преработвателните предприятия, които нарастват от около 23% в началото на разглеждания период до около 43% през 2017-2018 г. Причината за това са нарасналите обеми на производство в стопанствата и увеличеният износ на мед през годините, което изисква по-специална подготовка.  Относителният дял на производството на плодове и зеленчуци в секторната верига на стойността се свива значително през изследвания период – от 72% през 2008 г. до 41% през 2016 г. Влошават се условията за оцеляване, инвестиране, иновации и развитие на земеделското производство в този сектор и следователно за осигуряване на достатъчно количество качествена суровина за преработката. Консервната промишленост в изследвания период регистрира пропуснати ползи (отрицателен търговски баланс, нереализирана продукция), които се дължат именно на проблеми със суровинната база. Недостигът на качествена местна суровина е причина преработвателните предприятия да натоварват много малка част от капацитета си, което увеличава разходите за единица продукция, т. е. оскъпява продукцията и намалява тяхната ценова конкурентоспособност.  Производството на етерични масла в страната бележи осезаемо увеличение, като най-голямо е то при розите, лавандулата, маточината, като причината е в търсене на диверсификация на полското производство и добрата доходност при тези нишови продукти, като е налице потенциал за допълнително развитие на веригата на стойността защото при по-добра интеграция на тези производства с парфюмерийната, козметична и фармацевтична индустрия, по-голяма част от създаваната стойност може да остава в страната.  Разпределението на добавената стойност в секторната верига на техническите култури се оказва сравнително стабилно и в него категорично доминира първичното производствено звено. Делът на преработката е нисък и устойчиво намаляващ, което е индикатор за пропуснати ползи по линията на добавената стойност, още повече като се има предвид, че производството на мазнини от растителен произход има конкурентни предимства на външния пазар. Съществуват значителни резерви за повишаване на добавената стойност в преработката, предвид високите стойности, силната концентрация и качество на производството на маслодайни култури.  Процесът на създаване на добавена стойност в отрасъла се възпрепятства от ниското равнище на иновации и недостатъчен потенциал за иновационни внедрявания. Решаването на проблема изисква използване на публична подкрепа за трансфер на знания към предприятията (предоставяне на знания, свързани с иновации на продукти, процеси и услуги).  За устойчивото функциониране на ХВП е необходимо разпределение на значителен дял национални производствени фактори и от особено значение е развитието на суровинна база и оптимизирането на икономическите връзки с доставчиците на суровини. Така ще се увеличи ефективността на производството като се намалят високите постоянни разходи в ключови сектри като млекопреработка, консервната промишленост и месопреработка, произтичащи от вече изградените мощности за преработка.  От ключово значение за повишаване на добавената стойност в ХВП е ефективната инвестиционната подкрепа за иновации и модернизиране на предприятията от ХВП, измерена с коефициент на инвестиране.  Огромно е значението, което имат суровините за резултатите от дейността на предприятията от ХВП и особено на тези от секторите производство и преработка на месо, производство на мляко и млечни продукти, преработка и консервиране на плодове и зеленчуци. Това са сектори, които години наред имат проблем с недостига на суровинии поради това имат големи разходи за вносни суровини, което се отразява негативно на всички аспекти на тяхното производство - цени, количество, качество, асортимент.  **Приоритетно насочване на подкрепата**  · С цел приоритетно подпомагане чрез интервенцията за преработка на селскостопански продукти на определените в анализа като приоритетни сектори, ще бъде разработен подход, които да позволи целево насочване на финансирането в рамките на определените финансови условия, включително чрез определяне на делегирани бюджети за преработка на селскостопански продукти от конкретни сектори***.***  В съответствие с чл. 79 от Регламент (ЕС) 2021/2115 при разработване на критериите за оценка ще се търси съответствие с нуждите, определени в стратегическия план на ОСП с цел приоритетно насочване на подкрепа в рамките на допустимите дейности по интервенцията.  За отпускането на тази помощ ще се използват принципи за подбор на операции, сред които (неизчерпателен списък): проекти за постигне въвеждане на нови и енергоспестяващи технологии или иновации в ХВП, преработка на суровини от чувствителни сектори, кандидати които могат да осигурят съответната суровинна база, инвестиции за покриване стандартите на ЕС, , инвестиции и дейности, които допринасят за устойчивото и цифрово икономическо възстановяване, дигитализация и роботизация,. Приоритет ще бъде осигурен и за проекти осигуряващи устойчива заетост, насърчават кооперирането и интеграцията между земеделските производители и предприятия от хранително–преработвателната промишленост. Приоритет ще бъде предоставян и на кандидати, доказващи финансова устойчивост и развитие и укрепване на веригите за стойност от производител до потребител.  Управляващият орган ще определи критериите за подбор след съгласуването им с Комитета за наблюдение, вкл. точките за всеки критерий, както и минималния брой точки, над които дейността ще бъде одобрена за финансиране.  Дейностите по тази инервенция са свързани с преработката на суровини, получени при първичното селскостопанско производство и са естествено допълнение към дейностите по интервенция II.Г.1.1. - Инвестиции в земеделските стопанства. Интервенцията предоставя възможност на земеделските стопани да добавят стойност, чрез преработка на произведените в стопанствата им селскостопански продукти. |

Определете бенефициерите, отговарящи на критериите, както и специфичните критерии за допустимост, когато е приложимо за бенефициерите и площта

|  |
| --- |
| **Кандидатите преработватели на селскостопански продукти, допустими за подпомагане трябва да отговарят и на следните условия:**  · да са физически или юридически лица регистрирани по Търговския закон, Закона за кооперациите или други създадени в съответствие със специализирано национално законодателство.  · да са микро, малки, средни или големи\* предприятия, дефинирани съгласно Препоръка 2003/361/ЕО на Комисията. (\*Предприятия, които надвишават критериите посочени в чл. 3, ал. 1 от Закон за малки и средни предприятия);  · за микро, малки, средни и големи\*предприятия - да осъществяват дейност по преработка на селскостопански продукти съгласно Закона за храните\* /\*ако закона е приложим за съответната дейност/ от най – малко 24 месеца без прекъсване преди подаване на проектното предложение;  · да имат разработен бизнес план за дейностите по преработка на селскостопански продукти и доказващ подобряване на дейността на кандидата чрез прилагане на планираните инвестиции и дейности;  **Кандидатите групи/организации на производители допустими за подпомагане трябва да отговарят на следните условия:**  · да са признати от министъра на земеделието  · да имат разработен бизнес план за дейностите по преработка на селскостопански продукти произведени от членовете на групата/организацията на производители.  **Кандидатите земеделски стопани допустими за подпомагане трябва да отговарят на следните условия:**  · да са физически лица регистрирани по Търговския закон или;  · да са юридически лица, регистрирани по Търговския закон или Закона за кооперациите;  · да имат минимален стандартен производствен обем /СПО/ на земеделското стопанство над 8 000 евро;  · да са регистрирани като земеделски стопани по Закона за подпомагане на земеделските производители от най – малко 24 месеца преди кандидатстването за подпомагане и да не са прекратявали своята дейност в този период - в случай че попадат в категорията микро, малки, средни и големи предприятия, дефинирани съгласно Закон за малки и средни предприятия.  · да имат разработен бизнес план за дейностите по преработка на селскостопански продукти и доказващ подобряване на дейността на кандидата чрез прилагане на планираните инвестиции и дейности;  · преобладаващата част /най – малко 51%/ от предвидените за преработка селскостопански продукти трябва да са произведени в земеделското стопанство на кандидата; |

Задайте отговарящите на критериите вид подпомагане (извън обхвата на ИСАК) или ангажименти (ИСАК) и други задължения

|  |
| --- |
| Подпомагане ще се предоставя в рамките на следните производствени сектори свързани с преработката и/или маркетинг /предлагането на пазара на продукти/, описани в Приложение І на Договора за функциониране на Европейския съюз и памук.  · Мляко и млечни продукти, включително яйца от птици;  · Месо и месни продукти;  · Плодове и зеленчуци, включително гъби;  · Пчелен мед;  · Зърнени, мелничарски и нишестени продукти;  · Растителни и животински масла и мазнини;  · Технически и медицински култури, включително маслодайна роза и билки;  · Готови храни за селскостопански животни;  · Гроздова мъст, вино и оцет;  Съответствието на проектните предложения със секторите се определя въз основа на селскостопанските продукти, за чиято преработка и/или маркетинг се кандидатства, както и получените крайни продукти.  Инвестициите допустими за подпомагане в рамките на интервенцията трябва са свързани с преработката или маркетинг на селскостопански продукти включени в приложение I на Договора за функционирането на Европейския съюз или памук, с изключение на риба и рибни продукти. Допустимите за подпомагане дейности в рамките на интервенцията, могат да включват материални и нематериални инвестиции.  Продуктите от допустимите за финансова помощ сектори, за чиято преработка и/или маркетинг се кандидатства, трябва да са описани в приложение № І по чл. 38 от ДФЕС  Резултатът от преработката на селскостопански продукти може да бъде продукт, който не е включен в обхвата на приложение I на Договора за функционирането на Европейския съюз, като проектното предложение трябва да е в съответствие с избрания режим за прилагане на държавна помощ по интервенцията.  · Инвестициите включени в проектното предложение, трябва да са придружени от решение за преценяване на необходимостта от извършване на оценка на въздействието върху околната среда/решение по оценка на въздействие върху околната среда/решение за преценяване на необходимостта от извършване на екологична оценка/становище по екологична оценка/решение за преценка на вероятната степен на значително отрицателно въздействие/решение по оценка за съвместимостта/писмо/разрешително от компетентния орган по околна среда (РИОСВ/МОСВ), издадени по реда на ЗООС и/или ЗБР и ЗВ.  · Материалните и нематериалните инвестиции включени в проектното предложение трябва да са в съответствие с параметрите и дейностите по преработка на селскостопански продукти, обект на подпомагане и включени в разработения бизнес план;  Допустими дейности:  Подкрепа в рамките на интервенцията се предоставя в съответствие с чл. 73 от Регламент (ЕС) 2021/2115 от 02 декември 2021 година само за материални и/или нематериални активи, в това число машини, съоръжения, оборудване, включително и недвижима собственост, както и общи разходи, свързани с подпомаганата дейност;  Подкрепата ще бъде насочена към материални и нематериални инвестиции, свързани със следните примерни дейности:  ·Инвестиции в процеси и технологии за производство на продукти, включително такива свързани с къси вериги на доставка;  ·Инвестиции свързани с изграждане, придобиване и модернизиране на сгради и други недвижими активи необходими за производството и маркетинга;  ·Инвестиции в инсталиране на нови машини и оборудване за подобряване на производствения процес и маркетинга;  ·Инвестиции в активи за съхранение, преработка, пакетиране, охлаждане, замразяване и сушене с цел запазване качеството на продукцията и суровината;  ·Инвестиции в специализирани транспортни средства за превоз на суровини и/или готова продукция, включително хладилни транспортни средства;  ·Инвестиции свързани с внедряването на системи за управление на качеството;  ·Инвестиции за производство на енергия от възобновяеми енергийни източници (водна, вятърна, слънчева, геотермална енергия и остатъчна/отпадъчна биомаса) за собствено потребление;  ·Инвестиции за постигане съответствие със стандартите на Общността, включително пречиствателни съоръжения.  ·Инвестиции в софтуер, свързан с преработвателната дейност на кандидата, включително чрез финансов лизинг;  · Инвестиции в оборудване на съоръжения за съхраняване или оползотворяване на различни отпадъчни суровини от селскостопански продукти получени в резултат на извършваната преработка;  · Инвестиции в оборудване на съоръжения за съхраняване на отпадни води, включително инсталации за пречистване на отпадъчни води в преработката и маркетинга;  -Общи разходи, свързани с проектното предложение, в т.ч. разходи за предпроектни проучвания, такси, хонорари за архитекти, инженери и консултанти, консултации за икономическа устойчивост на проектното предложение и правни услуги, извършени както в процеса на подготовка на проекта преди подаване на проектното предложение, така и по време на неговото изпълнение.  Инсталациите за производство на енергия от ВЕИ трябва да са в съответствие с условията за устойчивост в Закона за енергията от възобновяеми източници.  Финансова помощ не се предоставя за дейности и разходи включени в интервенции I.Д.2 - Инвестиции в лозаро-винарския сектор и I.Д.5 - Инвестиции в екологични съоръжения на Стратегическия план. Групи и организации на производители няма да бъдат подпомагани по интервенцията за дейности, включени за подпомагане в техните Оперативни програми, свързани с преработка на селскостопански продукти.  С цел недопускане на двойно финансиране ще се проследява и за одобрените разходи и дейности на ниво кандидат/ проектно предложение по отделните програми по ЕФСУ на национално ниво, по линия на Националния план за възстановяване и устойчивост и другите инструменти на съюза, включително и с останалите интервенции от Стратегическия план. |

##### 6 Определяне на уместни базови характеристики

(приложими стандарти за ДЗЕС, законоустановени изисквания за управление (ЗИУ) и други задължителни изисквания, установени в националното право и правото на Съюза), когато е приложимо, описание на специфичните уместни задължения съгласно ЗИУ и обяснение как ангажиментът надхвърля задължителните изисквания (както е посочено в член 28, параграф 5, член 70, параграф 3 и член 72, параграф 5)

Неприложимо

##### 7 Форма и ставка на подпомагане/суми/методи за изчисляване

Форма на подкрепа

** Безвъзмездни средства**

** Финансов инструмент**

Вид на плащането

 възстановяване на действително направени от бенефициера допустими разходи

 единични разходи

 еднократни суми

 финансиране с единна ставка

Обхват на подпомагането на равнище бенефициер

|  |
| --- |
| Финансовата помощ е в размер до 50 % от общия размер на допустимите за финансово подпомагане разходи. За различни категории кандидати при стартиране на приеми е допустимо в националните правила за прилагане на интервенциите да се дефинират различни финансови условия по отношение на интензитет и максимален размер на допустимите разходи след съгласуване с Комитета за наблюдение на Стратегическия план  **Нива на подпомагане за преработватели на селскостопански продукти, които са микро, малки, средни или големи\* предприятия по ЗМСП:**  **·** Финансовата помощ може да се увеличи с до 10 % за проектни предложения, които се изпълняват в чувствителни сектори определени в анализа към СП.  · Минималният размер на допустимите разходи за едно проектно предложение е 15 000 евро.  · Максималният размер на допустимите разходи за един кандидат за периода на прилагане на интервенцията и за един проект е до 2 000 000 евро;  · Общият максимален размер на допустимите разходи за интервенция ІІ. Г.2 и ІІ. Г.2.1 за един кандидат за периода на прилагане на интервенциите е до 3 000 000 евро;  **Нива на подпомагане за земеделски стопани и групи/организации на производители:**  · В зависимост от размера на финансовата помощ, същата може да се увеличи с до 25 % за проектни предложения представени от кандидати групи/организации на производители;  · Финансовата помощ може да се увеличи с до 10 % за проектни предложения, които се изпълняват в чувствителни сектори определени в анализа към СП.  · Минималният размер на допустимите разходи за едно проектно предложение е 15 000 евро.  · Максималният размер на допустимите разходи за един кандидат за периода на прилагане на интервенцията и за един проект е до 2 000 000 евро;  · Общият максимален размер на допустимите разходи за интервенция ІІ. Г.2 и ІІ. Г.2.1 за един кандидат за периода на прилагане на интервенциите е до 3 000 000 евро;  · Максималният размер на допустимите разходи за един кандидат съответстващ на определението за група/организация на производители, за периода на прилагане на интервенцията и за един проект е до 3 000 000 евро;  · Общият максимален размер на допустимите разходи за интервенция ІІ. Г.2 и ІІ. Г.2.1 за един кандидат съответстващ на определението за група/организация на производители за периода на прилагане на интервенциите е до 4 000 000 евро;  За проектни предложения свързани с преработка на продукти от приложение № І от ДФЕС в продукти извън приложение № І от ДФЕС или памук в съответствие с Регламент (ЕС) 2023/2831 на Комисията от 13 декември 2023 година относно прилагането на членове 107 и 108 от Договора за функционирането на Европейския съюз към помощта de minimis, финансовата помощ не може да надхвръля 300 000 евро.  **Подкрепа по интервенцията може да се предоставя и под формата на финансови инструменти**  Финансовия инструмент се предоставя под формата на гаранционна схема за кредити, със специфики според вида на допустимите бенефициенти, както следва:  1. гаранционна схема с 80% размер на гаранцията за необезпечени заеми и/или оборотни средства и 100% лихвена субсидия за заеми, покрити от гаранцията, без лимит на портфейлна основа, за много малки земеделски стопанства и млади земеделски стопани, съгласно дефинициите, както и за стартиращи предприятия в селските райони. Допустими са новоотпуснати инвестиционни заеми (вкл. финансов лизинг) и заеми за оборотни средства, включително самостоятелни заеми за оборотен капитал, с максимална стойност на заемите 150 хил. евро.  2. гаранционна схема с 80% размер на гаранцията за обезпечени заеми и/или оборотни средства и 50% лихвена субсидия за заеми, покрити от гаранцията, при до 25% максимален процент на гаранцията на портфейлна основа, за микро, малки и средни предприятия, извършващи селскостопански дейности и преработка на земеделски продукти, както и земеделски стопани или микропредприятия, извършващи неселскостопанска дейност в селските райони. Изискуемото обезпечение се определя спрямо стандартните изисквания на финансовите посредници с приоритет на използване на активите, придобивани със средства от отпуснатите кредити. Допустими са новоотпуснати инвестиционни заеми (вкл. финансов лизинг) и заеми за оборотни средства, включително самостоятелни заеми за оборотен капитал, с максимална стойност на заемите 500 хил. евро.  Определения приложим таван за подкрепа за финансирането на оборотен капитал в съответствие с чл. 58, пар. 2 от Регламент № 2021/1060 и насоки на ЕК относно държавната помощ за финансовите инструменти по ЕФСУ не може да надвишава 150 000 евро.  Максимален матуритет на заемите – 120 месеца за инвестиционни кредити и 60 месеца за оборотни заеми.  Минимален матуритет на заемите – 12 месеца.  Размер на собственото участие при инвестиционни кредити: спрямо стандартните изисквания на финансовите посредници.  Процедура за включване – на портфейлен принцип;  Максималните нива на подпомагане при комбинация между безвъзмездни средства и брутен еквивалент на безвъзмездната помощ от финансовия инструмент, не може да надхвърлят максималния интензитет на помощта, посочен в член 73, параграф 4 от Регламент (ЕС) №2021/2115 |

Допълнително обяснение

|  |
| --- |
| В рамките на интервенцията е допустимо предоставянето на авансово плащане, в размер до 50% от стойността на одобрената финансова помощ по проектното предложение.  В случай, когато подпомагането се предоставя под формата на финансови инструменти, критериите за подбор, съгласно член 79 от Регламент (ЕС) 2021/2115 не са приложими. Изборът на крайни получатели се извършва под отговорността на субектите, изпълняващи финансовия инструмент.  Кандидати, отговарящи на условията за допустимост по интервенцията, могат да получат подкрепа под формата на финансов инструмент независимо от това дали имат или не одобрен проект със сключен договор за БФП по интервенцията.  Проектите следва да бъдат устойчиви и финансово жизнеспособни. |

##### 8 Информация относно оценката за държавна помощ

Интервенцията попада извън приложното поле на член 42 от ДФЕС и подлежи на оценка за държавна помощ:

 Да  Не  Смесено участие

Обяснение на спомагателните дейности извън приложното поле на член 42 от ДФЕС

|  |
| --- |
| Преработка на продукти от приложение № І от ДФЕС в продукти извън приложение № І от ДФЕС или памук ще се предоставя в съответствие с Регламент (ЕС) 2023/2831 на Комисията от 13 декември 2023 година относно прилагането на членове 107 и 108 от Договора за функционирането на Европейския съюз към помощта de minimis. Съвместимостта с правилата на Съюза в областта на помощта de minimis ще бъде гарантирана през цялата продължителност на програмния период. |

Вид на инструмента за държавна помощ, който да се използва за оформяне:

 Нотифициране  ОРГО  РГОСС  de minimis

Допълнителна информация:

 Държавата членка все още не е избрала инструмента (инструментите) и е посочила алтернативите. На бенефициерите няма да се изплаща помощ преди датата, на която уравняването на избрания инструмент влезе в сила.  Държавата членка е избрала инструмента, както е посочено, но все още не е получено уравняване. На бенефициерите няма да се изплаща помощ преди датата, на която уравняването влезе в сила.

 Държавата членка е избрала инструмента, както е посочено, получено е уравняване и е посочен номерът на SA за уведомяване, ОРГО или РГОСС.

##### 9 Допълнителни въпроси/информация за вида на интервенцията

Какво не отговаря на условията за подпомагане?

|  |
| --- |
| Недопустими разходи посочени в раздел 4.7.1. Не се подпомагат като самостоятелни проектни предложения или дейности единствено маркетинг на продукт/продукти, с изключение на случаите, когато тези продукти са получени в резултат на преработка на селскостопански продукти, извършена от кандидата, както и за кандидати пазари на производители. |

Съдържа ли инвестицията напояване?

 Да  Не

за инвестициите в подобряване на съществуващи напоителни инсталации — каква потенциална икономия на вода се изисква (изразена в проценти)

Неприложимо

Данни за различните възможни икономии на вода в зависимост от вида на инсталацията или инфраструктурата (когато е приложимо)

|  |
| --- |
|  |

за инвестициите в подобряване на съществуващи напоителни инсталации (засягащи водни обекти, чието състояние попада в категория, по-ниска от „добро състояние“) — какви са изискванията за действително намаляване на потреблението на вода, изразено в проценти

Неприложимо

Регионална разбивка

|  |
| --- |
|  |

##### 10 Съответствие с правилата на СТО

Зелена кутия

Параграф 11 от приложение 2 към Споразумението за СТО

Разяснение как интервенцията спазва съответните разпоредби на приложение 2 към Споразумението за СТО за селското стопанство, както е посочено в член 10 от настоящия регламент и в приложение II към него(зелена кутия)

|  |
| --- |
| Интервенцията е включена в приложение II на Регламент (ЕС) №2021/2115 и е в съответствие с приложение 2 към Споразумението на СТО за селското стопанство.  Инвестиции за преработка на селскостопански продукти са в съответствие с т. 11 от Приложение 2 на Споразумението за земеделие на СТО, тъй като:  1. Правила за отпускане на плащанията ще са съобразени с основните параметри, заложени в Стратегическия план и са насочени към подобряване на конкурентоспособността на предприятията в хранително-вкусовата промишленост;  2. Размерът на плащанията не зависи от вида, обема и цената на продукцията през годините на реализация на инвестицията, а от самата инвестиция;  3. Плащанията са само срещу доказване на реално извършените разходи за инвестицията и са обвързани с периода на изпълнени на проекта.  4. Плащанията не налагат или по никакъв начин не определят селскостопанските продукти, които трябва да бъдат произведени от получателите, освен да изискват от тях да не произвеждат определен продукт. |

##### 11 Процентно участие, приложимо за тази интервенция

| **Регион** | **Член** | **Приложима ставка** | **Минимална ставка** | **Максимална ставка** |
| --- | --- | --- | --- | --- |
| BG - България | 91(2)(a) - По-слабо развити региони | 40,00% | 20,00% | 85,00% |

##### 12 Планирани единични суми — определение

| **Планирана единична сума** | **Вид на подкрепата** | **Процентни участия** | **Вид на планираната единична сума** | **Регион(и)** | **Показател(и) за резултатите** | **Единичната сума основава ли се на пренесени разходи?** |
| --- | --- | --- | --- | --- | --- | --- |
| FIN031 - Инвестиции за преработка на селскостопански продукти | Финансов инструмент | 91(2)(a)-BG-40,00% | Среден |  | R.37 | Не |
| XCO31 - Подпомагане на инвестиции за преработка на селскостопански продукти | Безвъзмездни средства | 91(2)(a)-BG-40,00% | Среден |  | R.37 | Не |

Обяснение и обосновка, свързани с размера на единичната сума

FIN031 - Инвестиции за преработка на селскостопански продукти

|  |
| --- |
| Средната стойност на финансовия инструмент е определена като 80% размер на гаранцията за кредити на бенефициенти със сключени договори с финансови посредници, за кредити за изпълнение на целите на интервенцията, включително и разходи до 5% за такси за управление към Холдинговия фонд. Предвидения среден размер на кредита (инвестиционни заеми и заеми за оборотни средства) е 600 000 евро. |

XCO31 - Подпомагане на инвестиции за преработка на селскостопански продукти

|  |
| --- |
| Средната стойност на финансовата помощ за едно проектно предложение е базирана на данни от прилагането на сходни видове подпомагане от предходните програмни периоди. Отчетени са максималните нива на разходите за отделните проекти в настоящата интервенция в сравнение със идентичните такива прилагани през предходните периоди.  Максималните нива на подпомагане и размера на разходите за отделните проекти са намалени в сравнение с предоставяното подпомагане в рамките на ПРСР 2014-2020.  При определяне на средния единичен размер на разходите средната стойност е съобразена и с възможните увеличения на разходите в рамките на програмния период. |

##### 13 Планирани единични суми — финансова таблица с крайни продукти