**II.Г.4 - Възстановяването на земеделски потенциал след природни бедствия или катастрофични събития и инвестиции в подходящи превантивни действия**

| Код на интервенцията (държава членка) | II.Г.4 |
| --- | --- |
| Име на интервенцията | Възстановяването на земеделски потенциал след природни бедствия или катастрофични събития и инвестиции в подходящи превантивни действия |
| Вид интервенция | INVEST(73-74) - Инвестиции, включително инвестиции за напояване |
| Общ показател за крайния продукт | O.20. Брой на подпомаганите операции или единици за инвестиции в производствени дейности в земеделските стопанства |
| Участие за изискването за обособяване на средства за/на | Приемственост между поколенията: Не  Околна среда: Не  Система за облекчения за екосхеми:  Подход LEADER: Не |

*1 Териториално приложение и ако е уместно, регионално измерение*

Териториално приложение: **Национално равнище**

| **Код** | **Описание** |
| --- | --- |
| BG | България |

Описание на териториалното приложение

|  |
| --- |
| Дейностите по интервенцията се осъществят на територията на Република България |

2 Свързани специфични цели, междусекторна цел и уместни секторни цели

|  |
| --- |
| **Код на СПЕЦИФИЧНАТА ЦЕЛ НА ОСП + описание** Препоръчителните специфични цели на ОСП за този вид интервенция са обозначени с получер шрифт |
| SO1 Подпомагане за достатъчно надежден земеделски доход и устойчивост на селското стопанство в Съюза с цел подобряване на дългосрочната продоволствена сигурност и разнообразието в селското стопанство, както и за гарантиране на икономическата устойчивост на селскостопанското производство в Съюза |
| SO9 Подобряване на отговора на селското стопанство в Съюза на обществените нужди от храна и здравеопазване, включително висококачествени, безопасни и питателни храни, произвеждани по устойчив начин, намаляване на хранителните отпадъци, както и подобряване на хуманното отношение към животните и борба с резистентностите към антимикробни средства |

3 Потребности, обхванати от интервенцията

|  |  |  |  |
| --- | --- | --- | --- |
| **Код** | **Описание** | **Определяне на приоритети на равнище стратегическия план по ОСП** | **Разгледана в стратегически план по ОСП** |
| П.1.5. | Надграждане и диверсифициране на системата за управление на риска и управление на кризите | среден приоритет | Да |
| П.9.4 | Подобряване качеството на храните, насърчаване консумацията на здравословна храна | среден приоритет | Да |
| П.9.6. | Подобряване отглеждането на животните | Много висок | Да |
| П.9.7. | Намаляване употребата на антимикробни средства в селското стопанство | Много висок | Да |

4 Показател(и) за резултатите

|  |
| --- |
| **Код на ПОКАЗАТЕЛИТЕ ЗА РЕЗУЛТАТИТЕ + описание** Препоръчителните показатели за резултатите за избраните специфични цели на ОСП за тази интервенция са обозначени с получер шрифт |
| R.9 Дял на земеделските стопани, получаващи подпомагане за инвестиции с цел преструктуриране и модернизиране, включително подобряване на ресурсната ефективност |

5 Конкретен план, изисквания и условия за допустимост на интервенцията

Опишете какви са специфичните цели и съдържанието на интервенцията, включително специфично насочване, принципи за избор, връзки към съответното законодателство, взаимно допълване с други интервенции/набори от операции в двата стълба и друга релевантна информация.

|  |
| --- |
| Селскостопанското производство е високо рисково, а често и скъпо струваща стопанска дейност, която е изправена пред множество кризисни ситуации, голяма част от които са в резултат от влиянието на фактори, които трудно могат да се предвидят и да имат негативен ефект върху размера на произведената продукция и доходите на земеделските стопани.  В последните години селскостопанският сектор е под непрекъсната заплаха от рискове, свързани с неблагоприятни климатични събития, природни бедствия, заболявания по растенията и животните, нестабилност на цените, трудности при намиране на пазари и други.  Наблюденията от последните години сочат, че с по-голям интензитет на проявление и вредоносни последици, особено за подотрасъл „Растениевъдство“ (намаляване или унищожаване на земеделската продукция) са следните природно-климатични рискове: градушки, измръзване, наводнения и високи подпочвени води в земеделски терени и засушаване. Това от своя страна създава необходимост от наличието на подходящи форми на интервенции, които да повишат нивото на превенция в земеделските стопанства, а също така и за възстановяването на земеделски производствен потенциал в случаите, в които той е бил нарушен в резултат от природни бедствия или катастрофични събития.  През последните години нарастват предизвикателствата пред селскостопанското производство, свързани с екстремни прояви на неблагоприятни климатични събития. Налице са съществени изменения в градовите процеси, които стават все по-интензивни и опустошителни и все по-често засягат райони, които до скоро не са считани за градобитни. Много научни изследвания и прогнози за климата в България сочат, че в средносрочен и дългосрочен план проявите на неблагоприятни климатични събития и природни бедствия ще зачестят. Разширява се и териториалният обхват на проява на тези опасни метеорологични явления, което предполага разширяване на градозащитата върху територията на цялата страна. Към момента градозащитната система обхваща 1/3 от територията на страната (области и части от области в Северозападна и Централна България, Южна централна и Югоизточна България).  Превенция срещу градушките се осъществява от Изпълнителната агенция „Борба с градушките“ (ИАБГ), като през 2018 г. защитаваната територия е 17,2 млн. дка, пораженията на селскостопанската продукция през 2018 г. са на 42 234 дка, със среден процент на унищожения 58,32%.  Един от основните проблеми за постигане на максимална ефективност на настоящата градозащита е осигуряването на финансиране, което да подобри действието на общата публична инфраструктура, което от своя страна ще окаже директен положителен ефект върху дейността на земеделските стопани. Възможностите за разширяване на обхвата на градозащитата изисква от една страна оптимизиране на методите за защита посредством прилагане на нови и съвременни способи на въздействие на градовите процеси, а от друга - навременното им и оптимално използване. По този начин ще се осигури възможност за превенция и по – лесно преодоляване на последиците от природни бедствия или катастрофични събития в различните секторни производства от отрасъл Селско стопанство.  От друга страна силното увеличаване в последните години на индустриалното животновъдство и конкурентния натиск върху европейските пазари от вноса на животинска продукция с ниски или без никакви стандарти за благосъстояние на животните са предизвикателство за подобряване на хуманното отношение към животните. Хуманното отношение засяга непряко безопасността на храните (поради тесните връзки между доброто състояние на животните, тяхното здраве и пренасяните чрез храната заболявания).  Биологичната сигурност е неизменен компонент от мерките прилагани за осигуряване на благосъстоянието на животните в животновъдните обекти. Във връзка със зачестилите прояви на силно заразни заболявания при животните в страната след 2016 г., като Заразен нодуларен дерматит, Високопатогенна инфлуенца (грип) по домашните птици, Чума по дребните преживни и Африканска чума по свинете и др. се идентифицира затруднение при някои ферми при изпълнение на изискванията за биосигурност. Това определя необходимост от засилване на интервенциите към мерките за постигане на по-високи нива на биосигурност във фермите.  Проблемите със здравния статус на животните са сериозен риск за качеството и безопасността на произвежданите продукти и поради завишена употреба на антимикробни средства за борба с болестите по животните. Основен риск, свързан с употребата на ветеринарни антимикробни средства в животновъдството, освен опасността от остатъчни количества в храните, е създаване на антимикробна резистентност, която микробите развиват към антимикробните лекарствени средства, които преди са действали ефективно върху тях, представлява все по- нарастваща заплаха за здравето в световен мащаб.  От друга страна за животновъдните обекти е от изключително значение осигуряването на биосигурност и високи стандарти за хуманно отношение, спазване на добрите животновъдни практики, и изготвяне и прилагане на планове и стандартни оперативни процедури, включително свързани с профилактика и контрол на болестите и стимулиране преференциална употреба на други типове ветеринарномедицински продукти.  Важна роля процеса по производство на животинска продукция имат и публичните органи, които са ангажирани с осъществява контрола по отношение спазването на законовите изисквания, свързани с ветеринарномедицинската дейност, здравеопазването на животните и хуманното отношение, включително разработване на програми за профилактика, с цел ограничаване и ликвидиране на болестите по животните.  Осигуряването на възможност за финансиране на различни публични органи ще даде възможност за подобряване на конкурентоспособността и устойчивостта на стопанствата в случай на такива бедствия или явления, включително ще осигури възможност за повишаване на оперативния капацитет на компетентните власти в съответната област и ще оптимизира времето за реакция. Компетентните органи в областта на превенцията на селскостопанското производство от различни природни бедствия, катастрофични събития, здравеопазване и хуманно отношение към животните имат ключова роля за селскостопанския производствен процес осигурявайки подходящи форми на превенция с цел запазване на производствения потенциал на стопанствата.  **Приоритетно насочване на подкрепата**  · С цел приоритетно подпомагане чрез интервенцията, за селскостопански дейности, определени в анализа като приоритетни, ще бъде разработен подход, които да позволи целево насочване на финансирането в рамките на определените финансови условия. Може да бъде разработен подход, който да позволи целево насочване на финансирането чрез определяне на делегирани бюджети за кандидатите публични субекти.  При разработване на критериите за оценка ще се търси съответствие с нуждите, определени в стратегическия план на ОСП с цел приоритетно насочване на подкрепа в рамките на допустимите дейности по интервенцията.  За отпускането на тази помощ ще се използват принципи за подбор на операции, сред които (неизчерпателен списък): проектни предложения,  които се реализират в райони в по-голяма близост до зони, в които е възникнала епизоотична обстановка, както и райони с по-висок риск от епизоотия. По интервенцията ще бъде предоставен приоритет за животновъдни стопанства, пострадали в резултат на усложнена епизоотична обстановка в страната. По интервенцията ще се предоставя приоритет на растениевъдни стопанства от приоритетни сектори, в райони пострадали от катастрофични събития, както и на земеделски стопанства, за които има издадени констативни протоколи за унищожена продукция. За инвестиции за възстановяване на земеделския потенциал, проектните предложения ще бъдат приоритизирани според степента на щети на стопанството. Друг приоритет ще е основан на принципа за максимално въздействие на инвестицията върху възстановяването на земеделския потенциал.  Управляващият орган ще определи критериите за подбор приложими за земеделски стопани след съгласуването им с Комитета за наблюдение, вкл. точките за всеки критерий, както и минималния брой точки, над които дейността ще бъде одобрена за финансиране. |

Определете бенефициерите, отговарящи на критериите, както и специфичните критерии за допустимост, когато е приложимо за бенефициерите и площта

|  |
| --- |
| **Земеделски стопани допустими за подпомагане трябва да отговарят и на следните условия:**  · да са физически лица или;  · да са юридически лица, регистрирани по Търговския закон или Закона за кооперациите;  - да са регистрирани като земеделски стопани по Закона за подпомагане на земеделските производители от най – малко 24 месеца преди кандидатстването за подпомагане и да не са прекратявали своята дейност в този период;  ·да имат минимален стандартен производствен обем /СПО/ на земеделското стопанство над 8 000 евро;  Инвестициите включени в проекта са насочени към превенция и ограничаване на последствията от:  - вероятни природни бедствия;  - неблагоприятни климатични явления икатастрофични събития;  - масови заразни болести;  Инвестициите включени в проекта могат да са свързани и с възстановяване на селскостопанския производствен потенциал, нарушени от природни бедствия, неблагоприятни климатични явления и катастрофични събития, включително дейности свързани с отглеждане на застрашени породи животни:  · земеделски стопанства, за които е приложимо трябва да отговарят на изискванията на Закона за ветеринарномедицинската дейност;  **Публични субекти допустими за подпомагане:**  · Българска агенция по безопасност на храните /БАБХ/, вкл. областни дирекции, , специализирани структури за научноизследователска и лабораторна дейност и структурни звена, Изпълнителна агенция за борба с градушките /ИАБГ/ и други органи, част от структурата на Министерство на земеделието и храните, пряко свързани с контрол на храните и фуражите, контрол на заболяванията по растенията, превенцията и предотвратяването на епизоотии, както и борбата с тях, както и превенцията по отношение възникването на опасни метеорологични явления.  Проектните предложения на публичните субекти допустими за подпомагане трябва да отговарят и на следните условия:  Инвестициите включени в проекта са насочени към контрол на храните и фуражите, както и превенция и ограничаване на последствията от:  - вероятни природни бедствия;  - неблагоприятни климатични явления и катастрофични събития;  - масови заразни болести;  - заболявания по растенията;  · Кандидатът е представил мотивирана обосновка за необходимостта и приложимостта на инвестициите включени в проекта;  Не се подпомагат инвестиции, свързани с повишаване на общия капацитет по отношение на дейността на кандидати – публични органи, които нямат пряко отношение към контрола върху храните и фуражите, предотвратяване възникването на масови заразни болести по селскостопанските животни с епизоотично значение, както и борбата с тях, контрол върху заболяванията по растенията или към ограничаване на последствията от вероятни природни бедствия, неблагоприятни климатични явления и катастрофични събития |

Задайте отговарящите на критериите вид подпомагане (извън обхвата на ИСАК) или ангажименти (ИСАК) и други задължения

|  |
| --- |
| **Допустимите за подпомагане дейности в рамките на интервенцията, могат да включват материални и нематериални инвестиции.**  **По интервенцията ще се подпомагат земеделски стопани за извършване на дейности в животновъдни обекти и растениевъдните стопанства, насочени към следните примерни инвестиции:**   * Инвестиции в закупуване или изграждане на инсталации и оборудване за дезинфекция; * Инвестиции в изграждане на огради и преградни съоръжения в рамките на стопанствата; * Инвестиции в съоръжения и оборудване свързано с превенция, включително за безопасно съхранение на фураж; * Инвестиции свързани със съхранение на странични животински продукти; * Инвестиции в санитарна инфраструктура в т. ч. за осигуряване на качество на водата, обновяване на помещенията, в които се отглеждат животните, обособяване на място или контейнер за временно съхранение на трупове от умрели животни, съоръжение за съхранение и обеззаразяване на тор, торови течности и технологични води. * Инвестиции за осигуряването на ефективна защита от градови процеси и други неблагоприятни климатични явления, като: мрежи против градушки и слани, метеорологични станции, противоградови оръдия, машини срещу слани. * Закупуване на животни за разплод, както и за репопулация на засегнатите стопанства * Закупуване на посадъчен материал и създаване на трайни насаждения, за възстановяване на земеделския потенциал   ·       По интервенцията ще се подпомагат дейности, свързани с повишаване на оперативния капацитет на публични субекти за контрол върху храните и фуражите, предотвратяване на епизоотии, както и борбата с тях, включително чрез намаляване на времето за реакция от страна на компетентните органи:дейности по превенция и ограничаване на възможностите за разпространението на заразни болести по селскостопанските животни и растения в страната, както и осигуряване на превенция по отношение възникването на опасни метеорологични явления - градушки.  ·дейности, свързани с повишаване на капацитета им, пряко свързан с превенция и предотвратяване на епизоотии, както и борбата с тях, включително чрез намаляване на времето за реакция от страна на компетентните органи. Подкрепата има за цел да осигури надграждане на системите и действия пряко свързани с превенция и преодоляване на риска от възникване на заразни болести по селскостопанските животни и растения.  ·дейности, свързани с повишаване на капацитета, пряко свързан с осигуряването на надеждна и ефективна защита от градови процеси и други неблагоприятни климатични явления, на територията на страната. Подкрепата има за цел да осигури надграждане на набора от системи и действия за организирането и провеждането на активни въздействия върху градовите процеси и други неблагоприятни климатични явления, вкл. инсталации за производсто на енергия от ВЕИ за собствено потребление, за захранване на противоградовата техника в ракетни площадки без мрежово електроподаване.  · Инвестициите трябва да са придружени от решение за преценяване на необходимостта от извършване на оценка на въздействието върху околната среда/решение по оценка на въздействие върху околната среда/решение за преценяване на необходимостта от извършване на екологична оценка/становище по екологична оценка/решение за преценка на вероятната степен на значително отрицателно въздействие/решение по оценка за съвместимостта/писмо/разрешително от компетентния орган по околна среда (РИОСВ/МОСВ), издадени по реда на ЗООС и/или ЗБР и ЗВ.  · Материалните и нематериалните инвестиции включени в проектното предложение трябва да са в съответствие с параметрите и дейностите, обект на подпомагане, като за кандидатите земеделски стопани трябва да са включени в разработения бизнес план, а за кандидати публични субекти е представена мотивирана обосновка за необходимостта и приложимостта на инвестициите включени в проекта;  ·  · Инвестиции свързани с възстановяване на селскостопанския производствен потенциал са допустими за подпомагане в случай, че земеделското стопанство е засегнато от природни бедствия, неблагоприятни климатични явления и катастрофични събития и това е довело до унищожаване на най-малко 30% от земеделският потенциал на стопанството и покриват само неговото възстановяване;  · Нарушаването на земеделският потенциал на стопанството се доказва с документ издаден от компетентния орган;  С цел недопускане на двойно финансиране ще се проследява за одобрените разходи и дейности на ниво кандидат/ проектно предложение по отделните програми по ЕФСУ на национално ниво, по линия на Националния план за възстановяване и устойчивост и другите инструменти на съюза, включително и с останалите интервенции от Стратегическия план  **Допустими дейности:**  **Подкрепа в рамките на интервенцията се предоставя в съответствие с чл. 73 от Регламент (ЕС) №2021/2115 само за материални и/или нематериални активи, в това число машини, съоръжения, оборудване, включително и недвижима собственост, както и общи разходи, свързани с подпомаганата дейност.**  При изпълнение на дейностите по интервенцията се спазват изискванията на законодателството в областта на околната среда, водите и устройство на територията, както и мерките, условията и предписанията на компетентните органи с цел:  - недопускане на дейности, които водят до изменения в хидрологичния режим на водозависими природни местообитания и местообитания на видове, предмет на опазване в защитени зони, и до унищожаване на крайречната дървесна растителност;  - недопускане извършване на дейностите по подобряване на съществуващи напоителни инсталации или елементи от напоителна инфраструктура в размножителния период на птиците. |

6 Определяне на уместни базови характеристики

(приложими стандарти за ДЗЕС, законоустановени изисквания за управление (ЗИУ) и други задължителни изисквания, установени в националното право и правото на Съюза), когато е приложимо, описание на специфичните уместни задължения съгласно ЗИУ и обяснение как ангажиментът надхвърля задължителните изисквания (както е посочено в член 28, параграф 5, член 70, параграф 3 и член 72, параграф 5)

Неприложимо

7 Форма и ставка на подпомагане/суми/методи за изчисляване

Форма на подкрепа

** Безвъзмездни средства**

** Финансов инструмент**

Вид на плащането

 възстановяване на действително направени от бенефициера допустими разходи

 единични разходи

 еднократни суми

 финансиране с единна ставка

Обхват на подпомагането на равнище бенефициер

|  |
| --- |
| **Финансовата помощ за публични субекти:**  · Финансовата помощ е в размер на 80 % от общия размер на допустимите за финансово подпомагане разходи.  · Минимален размер на допустимите разходи за едно проектно предложение- 30 000 евро.   * Максимален размер на допустимите разходи за целия период на прилагане на интервенцията: * за БАБХ, вкл. областни дирекции, специализирани структури за научноизследователска и лабораторна дейност и структурни звена - 2 000 000 евро; * за ИАБГ - 10 000 000 евро.   **Финансовата помощ за земеделски стопани:**  · Финансовата помощ е в размер до 50 % от общия размер на допустимите за финансово подпомагане разходи, а за дейности свързани с отглеждане на застрашени породи животни 80% от общия размер на допустимите за финансово подпомагане разходи;  · Финансовата помощ е в размер до 100 % от общия размер на допустимите за финансово подпомагане разходи свързани с възстановяване на селскостопанския производствен потенциал, нарушен от природни бедствия, неблагоприятни климатични явления и катастрофични събития;  · Минималният размер на допустимите разходи за едно проектно предложение е 5 000 евро;  · Максималният размер на допустимите разходи за един кандидат за периода на прилагане на интервенцията и за един проект е до 750 000 евро;  В националните правила за прилагане на интервенцията, могат да бъдат определяни диференциирани нива на подкрепа до максимално определения размер на допустимите разходи в зависимост от целите на конкретна процедура за подбор. |

Допълнително обяснение

|  |
| --- |
| В рамките на интервенцията е допустимо предоставянето на авансово плащане, в размер до 50% от стойността на одобрената финансова помощ по проектното предложение. |

8 Информация относно оценката за държавна помощ

Интервенцията попада извън приложното поле на член 42 от ДФЕС и подлежи на оценка за държавна помощ:

 Да  Не  Смесено участие

9 Допълнителни въпроси/информация за вида на интервенцията

Какво не отговаря на условията за подпомагане?

|  |
| --- |
| Недопустими разходи посочени в раздел 4.7.1  ﻿Не се предоставя подкрепа за загубите на доходи в резултат на ефектите от природни бедствия, неблагоприятни събития и катастрофични събития, както и разходи свързване с напояване. |

Съдържа ли инвестицията напояване?

 Да  Не

за инвестициите в подобряване на съществуващи напоителни инсталации — каква потенциална икономия на вода се изисква (изразена в проценти)

Неприложимо

Данни за различните възможни икономии на вода в зависимост от вида на инсталацията или инфраструктурата (когато е приложимо)

|  |
| --- |
|  |

за инвестициите в подобряване на съществуващи напоителни инсталации (засягащи водни обекти, чието състояние попада в категория, по-ниска от „добро състояние“) — какви са изискванията за действително намаляване на потреблението на вода, изразено в проценти

Неприложимо

Регионална разбивка

|  |
| --- |
|  |

10 Съответствие с правилата на СТО

Зелена кутия

Параграф 11 от приложение 2 към Споразумението за СТО

Разяснение как интервенцията спазва съответните разпоредби на приложение 2 към Споразумението за СТО за селското стопанство, както е посочено в член 10 от настоящия регламент и в приложение II към него(зелена кутия)

|  |
| --- |
| Интервенцията е в параграф 11 от приложение II на Регламент (ЕС) №2021/2115 и е в съответствие с приложение 2 към Споразумението за земеделие на СТО, тъй като:  1. Правила за отпускане на плащанията са съобразени с основните параметри, заложени в Стратегическия план. При тази интервенция могат да се реализират само видовете операции, които ще допринесат за повишаване нивото на превенция в земеделските стопанства, а също така и за възстановяването на земеделски производствен потенциал в случаите, в които той е бил нарушен в резултат от природни бедствия или катастрофични събития;  2. Размерът на плащанията не зависи от вида, обема и цената на продукцията през годините на реализация на инвестицията, а от самата инвестиция;  3. Плащанията са само срещу доказване на реално извършените разходи за инвестицията и са обвързани с периода на изпълнени на проекта.  4. Плащанията не налагат или по никакъв начин не определят селскостопанските продукти, които трябва да бъдат произведени от получателите, освен да изискват от тях да не произвеждат определен продукт. |

11 Процентно участие, приложимо за тази интервенция

| **Регион** | **Член** | **Приложима ставка** | **Минимална ставка** | **Максимална ставка** |
| --- | --- | --- | --- | --- |
| BG - България | 91(2)(a) - По-слабо развити региони | 40,00% | 20,00% | 85,00% |

| **Планирана единична сума** | **Вид на подкрепата** | **Процентни участия** | **Вид на планираната единична сума** | **Регион(и)** | **Показател(и) за резултатите** | **Единичната сума основава ли се на пренесени разходи?** |
| --- | --- | --- | --- | --- | --- | --- |
| XCO37 - Подпомагане на превантивни дейности | Безвъзмездни средства | 91(2)(a)-BG-40,00% | Среден |  | R.9 | Не |

Обяснение и обосновка, свързани с размера на единичната сума

XCO37 - Подпомагане на превантивни дейности

|  |
| --- |
| При определяне на стойностите за взети предвид отделните категории допустими за подпомагане кандидати, допустимите за подпомагане дейности и предложените финансови условия. Максималният размер на разходите за проект са намалени в сравнение с предоставяното подпомагане в рамките на ПРСР 2014-2020. При определяне на средния единичен размер на разходите средната стойност е съобразена и с възможните увеличения на разходите в рамките на програмния период. |

13 Планирани единични суми — финансова таблица с крайни продукти