**Предложения за актуализиране на интервенции от Стратегически план за развитие на земеделието и селските райони на република България за периода 2023-2027 г., съфинансирани от ЕЗФРСР**

Предложението на Управляващият орган за актуализиране на част от интервенциите съфинансирани от Европейският земеделски фонд за развитие на селските райони е насочено в няколко основни направления:

1. Отпадане на интервенции по чл. 73 и чл. 77 от Регламент 2115.
2. Адаптиране и актуализиране на финансовите условия /максимален размер на разходите/ спрямо категориите допустими за подкрепа кандидати и съобразно естеството на подкрепа по отделните интервенции и допълняемост между тях.
3. Актуализиране на допустимите дейности за инвестиционна подкрепа свързани с интервенцията за възстановяване на земеделския потенциал.

При разработването на настоящите предложения Управляващият орган е взел под внимание динамично променяща се обстановка и последиците от климатичните промени, както и предоставените възможности за подпомагане по ПРСР 2014-2020 г.

Чрез предложенията за актуализация на част от интервенциите Управляващият орган има за цел до осигури:

* възможност за по – добро целево разходване на средствата, свързани с околна среда;
* предоставяне на подкрепа, която да осигурява индиректно възможност за по–устойчиво развитие на стопанствата.

При необходимост индикаторите ще бъдат актуализирани на последващ етап съобразно финансовите условия по всяка интервенция.

Предложените промени обхващат следните интервенции:

1. **ІІ.Г.1 – Инвестиции в земеделските стопанства**
   1. Прецизиране на принципите за приоритизиране: отпадане на “технологии водещи до намаляване на емисиите“ и „устойчива енергия“, предвид че същите са цел на интервенция II.Г.1.1 – Инвестиции в земеделски стопанства насочени към опазване компонентите на околната среда; навлизане на лица от 18 до 40 навършени години; инвестиции за надвишаване на изискванията за хуманно отношение към свинете и птиците и за преход към алтернативни системи за отглеждане на птици, свине и телета;
   2. Промени в приоритетното насочване, чрез делегирани бюджети за отделни сектори на първичното производство на селскостопанска продукция;
   3. Увеличаване на максималните допустими разходи за кандидати групи и/или организации на производители;

* Предложенията за допълнения и промени в текстовете на интервенциите са представени в приложените към настоящите материали фишове на интервенции.

1. **II.Г.1.1 – Инвестиции в земеделски стопанства насочени към опазване компонентите на околната среда**
   1. Прецизиране на принципите за приоритизиране: отпадане на “технологии водещи до намаляване на емисиите“ и „устойчива енергия“, предвид насочеността на допустимите дейности по интервенцията; навлизане на лица от 18 до 40 навършени години;
   2. Промени в приоритетното насочване, чрез делегирани бюджети за отделни сектори на първичното производство на селскостопанска продукция;
   3. Добавяне на допустима дейност за инвестиции за компостиране за собствено потребление;
   4. Добавяне на текстове относно демаркация с секторните интервенции;
   5. Увеличаване на максималните допустими разходи за кандидати групи и/или организации на производители;
      * Предложенията за допълнения и промени в текстовете на интервенциите са представени в приложените към настоящите материали фишове на интервенции.
2. **II.Г.2 - Инвестиции за преработка на селскостопански продукти**
   1. Прецизиране на критериите за подбор за отпадане на “технологии водещи до намаляване на емисиите“ и „устойчива енергия“, предвид че същите са цел на интервенция II.Г.2.1 - Инвестиции за преработка на селскостопански продукти, насочени към опазване на компонентите на околната среда;
   2. Промени в приоритетното насочване, чрез делегирани бюджети за преработка на селскостопански продукти от конкретни сектори;
   3. Увеличаване на максималните допустими разходи за кандидати групи и/или организации на производители;

• Предложенията за допълнения и промени в текстовете на интервенциите са представени в приложените към настоящите материали фишове на интервенции.

1. **II.Г.2.1 - Инвестиции за преработка на селскостопански продукти, насочени към опазване на компонентите на околната среда**
   1. Прецизиране на критериите за подбор за отпадане на „устойчива заетост“, предвид че R36 е индикатор по интервенцията, както и добавяне на приоритет за преработка на биологично сертифицирани суровини;
   2. Промени в приоритетното насочване, чрез делегирани бюджети за преработка на селскостопански продукти от конкретни сектори;
   3. Увеличаване на максималните допустими разходи за кандидати групи и/или организации на производители;

**Предложенията за допълнения и промени в текстовете на интервенциите са представени в приложените към настоящите материали фишове на интервенции.**

1. **II.Г.4 - Възстановяването на земеделски потенциал след природни бедствия или катастрофични събития и инвестиции в подходящи превантивни действия**
   1. Актуализиране на финансовите средства по интервенцията;
   2. Допълване на допустимите кандидати и дейности;
   3. Актуализиране на максималния размер на допустимите разходи за кандидати публични субекти.
   4. Допълване на принципите за подбор.

* **Предложенията за допълнения и промени в текстовете на интервенциите са представени в приложените към настоящите материали фишове на интервенции.**

1. **II.Г.8. - Непроизводствени инвестиции в земеделските стопанства**
   1. Отпадане на интервенцията, съобразено с ДЗЕС 8 „Минимален дял земеделска площ, предназначена за **непроизводствени площи или обекти**.
2. **II.Ж.4 - Популяризиране и подкрепа на схеми за качество, признати от Съюза или от държавите членки, както и тяхното използване от земеделските производители**

5.1 Отпадане на интервенцията и насочване на средствата към Интервенция II.Г.4, която е пряко насочена към специфичните цели по чл. 6, ал. 1, букви „а“ и „и“, които са жизненоважни за селскостопанското производство, свързано с подобряване на дългосрочната продоволствена сигурност, което е акцент в общите и специфични цели.