**II.A.9 - Биологично пчеларство**

| Код на интервенцията (държава членка) | II.A.9 |
| --- | --- |
| Име на интервенцията | Биологично пчеларство |
| Вид интервенция | ENVCLIM(70) - Задължения в областта на околната среда и климата и други задължения в областта на управлението |
| Общ показател за крайния продукт | O.17. Брой на хектарите или брой на други единици, ползващи се от подпомагане за биологично земеделие |
| Участие за изискването за обособяване на средства за/на | Приемственост между поколенията: Не  Околна среда: Да  Система за облекчения за екосхеми: Не  Подход LEADER: Не |

*1 Териториално приложение и ако е уместно, регионално измерение*

Териториално приложение: **Национално равнище**

| **Код** | **Описание** |
| --- | --- |
| BG | България |

Описание на териториалното приложение

|  |
| --- |
| Национален |

2 Свързани специфични цели, междусекторна цел и уместни секторни цели

|  |
| --- |
| **Код на СПЕЦИФИЧНАТА ЦЕЛ НА ОСП + описание** Препоръчителните специфични цели на ОСП за този вид интервенция са обозначени с получер шрифт |
| SO6 Допринасяне за забавянето и възстановяването на намаляването на биоразнообразието, подобряване на екосистемните услуги и съхраняване на местообитанията и ландшафтите |
| SO9 Подобряване на отговора на селското стопанство в Съюза на обществените нужди от храна и здравеопазване, включително висококачествени, безопасни и питателни храни, произвеждани по устойчив начин, намаляване на хранителните отпадъци, както и подобряване на хуманното отношение към животните и борба с резистентностите към антимикробни средства |

3 Потребности, обхванати от интервенцията

|  |  |  |  |
| --- | --- | --- | --- |
| **Код** | **Описание** | **Определяне на приоритети на равнище стратегическия план по ОСП** | **Разгледана в стратегически план по ОСП** |
| П.6.8. | Подобряване на опрашителния потенциал на екосистемите и наличието на подходящи растения | Много висок | Да |
| П.9.3. | Насърчаване потреблението на биологични продукти | Много висок | Да |

4 Показател(и) за резултатите

|  |
| --- |
| **Код на ПОКАЗАТЕЛИТЕ ЗА РЕЗУЛТАТИТЕ + описание** Препоръчителните показатели за резултатите за избраните специфични цели на ОСП за тази интервенция са обозначени с получер шрифт |
| R.35 Дял на пчелните кошери, подпомагани по ОСП |

5 Конкретен план, изисквания и условия за допустимост на интервенцията

Опишете какви са специфичните цели и съдържанието на интервенцията, включително специфично насочване, принципи за избор, връзки към съответното законодателство, взаимно допълване с други интервенции/набори от операции в двата стълба и друга релевантна информация.

|  |
| --- |
| Биологичното пчеларство е система за управление на производствения процес на мед и пчелни продукти, доближаваща се в максимална степен до естественото състояние и функциониране на пчелните семейства в природата. Това е пчеларство, практикувано в екологично чисти райони, без използване на синтетични лекарствени средства, изкуствено създадени захарни храни и без досег на пчелите с неестествени за тях вещества и материи.  Поради своите природни дадености (климат, разнообразие от медоносни растения) страната ни има традиции в производството на чисти пчелни продукти.  Целта на интервенцията е да се насърчат земеделските стопанства да практикуват щадящи природата методи на земеделие, които не означава само забрана на използването на химически синтезирани продукти за растителна защита и минерални торове, но също така има за цел:  ·производство на здравословни, качествени и безопасни храни;  ·опазване на природните ресурси (почва-вода-въздух);  ·активно опазване на околната среда и биологичното разнообразие; и  ·устойчиво управление на невъзобновяеми природни ресурси.  Интервенцията подкрепя прилагането на биологично пчеларство, както и преминаването към биологично пчеларство, тъй като тези щадящи природата селскостопански практики допринасят значително за предоставянето на обществени блага, по-специално опазването или подобряването на биологичното разнообразие. Също така произведената продукция ще допринесе за увеличаването на разнообразието от биологични продукти на пазара. От друга страна,  интервенцията ще предостави и голяма възможност за създаване на работни места и съживяване на селските райони. Това е важно и с оглед на нарастващото търсене на биологични продукти, произведени на местно ниво.  Земеделските стопани, които ще поемат ангажимент за отглеждането на пчелни семейства по методите на биологичното производство задължително, трябва да спазват изискванията на  Регламент (ЕС) 2018/848 относно биологичното производство и етикетирането на биологични продукти в стопанствата.  Дейностите по интервенцията ще допринесат и за постигането на целите на Стратегия на ЕС за биологичното разнообразие до 2030 г. и да удовлетвори заложените цели в стратегията от „Фермата до трапезата“ и съответно в План за действие за развитие на биологичното производство. Интервенцията също така реферира и към Националната рамка за приоритетни действия за Натура 2000 за периода 2021-2027 г. |

Определете бенефициерите, отговарящи на критериите, както и специфичните критерии за допустимост, когато е приложимо за бенефициерите и площта

|  |
| --- |
| Земеделски стопани, които са регистрирани съгласно националното законодателство, имащи сключен договор с Контролиращо лице. Контролиращото лице трябва да е получило разрешение от министъра на земеделието за контрол и сертификация на биологично производство, въз основа на наличните данни в Електронния регистър на лицата, които извършват дейност по производство, подготовка/обработка, разпространение/пускане на пазара, съхранение, внос, износ на биологични продукти и продукти произведени при преход към биологично производство (Регистър на биологичното производство).  Земеделският стопанин е необходимо да отглежда минимум 20 бр. пчелни семейства в съответствие в изискванията на Регламент (ЕС) 2018/848 относно биологичното производство и етикетирането на биологични продукти в стопанствата, като всички следва да са разположени в пчелини, регистрирани в информационната система на БАБХ с идентифицирани пчелни семейства, които са включени в Регистъра на биологичното производство. |

Задайте отговарящите на критериите вид подпомагане (извън обхвата на ИСАК) или ангажименти (ИСАК) и други задължения

|  |
| --- |
| Ангажиментите по интервенцията са обособени в две операции:   * Плащания за преминаване към биологично пчеларство * Плащания за поддържане на биологично пчеларство   Подпомагането по интервенцията се предоставя годишно, под формата на еднократно плащане за стопанство, прилагащо изискванията на Регламент (ЕС) 2018/848 относно биологичното производство и етикетирането на биологични продукти в стопанствата.  Земеделският стопанин може да поеме отделни ангажименти по двете операции с различна продължителност, съгласно изискванията на чл. 70 от Регламент (ЕС) 2021/2115. Подробни правила ще бъдат разписани в националното законодателство.  Ангажиментът по операция „Плащания за преминаване към биологично пчеларство“ е с продължителност една година. До изтичане на ангажимента земеделският стопанин или упълномощено от него лице трябва да премине обучение в областта на биологичното производство или агроекологично обучение в областта на земеделието и да представи документ за преминато обучение преди получаване на подпомагането, или да докаже придобит опит от предходен ангажимент.  Когато земеделският стопанин поема ангажимент по операция „Плащания за преминаване към биологично пчеларство“ с пчелни семейства в период на преминаване към биологично пчеларство, същият е задължен да спазва минималните периоди за преминаване към биологично пчеларство съгласно изискванията на Регламент (ЕС) 2018/848 относно биологичното производство и етикетирането на биологични продукти в стопанствата. В края на ангажимента трябва да получат сертификат по чл. 35 от Регламент (ЕС) 2018/848, удостоверяващ биологичния статус на стопанството.  След изтичане на ангажимента по операция „Плащания за преминаване към биологично пчеларство“ има възможност да поеме ангажимент по операция „Плащания за поддържане на биологично пчеларство“.  Ангажиментът по операция „Плащания за поддържане на биологично пчеларство“ е 5 години.  Земеделските стопани, поемащи ангажимент по операция „Плащания за поддържане на биологично пчеларство“, с биологично сертифицирани пчелни семейства, следва да предоставят всяка година от поетия многогодишен ангажимент:   * сертификат за произведена от тях продукция, за която е предоставено финансово подпомагане по линия на ЕЗФРСР; * доказателства за реализация на сертифицираната биологична продукция, за която са получили подпомагане по операцията.   По операцията след 2025 г. могат да се поемат нови ангажименти с продължителност до 3 години.  В случай на изменения в съответните задължителни стандарти, изисквания или задължения, посочени в параграф 3, чл. 70 от Регламент (ЕС) 2021/2115, които поетите задължения трябва да надхвърлят, или за да се гарантира спазването разпоредбите на първата алинея, буква „г“) на същия параграф се предоставя възможност за преразглеждане, за да се гарантира адаптиране на ангажиментите. Когато тези корекции не бъдат приети от бенефициера, ангажиментът отпада и не се изисква възстановяване на средства по отношение на периода, през който е изпълняван ангажиментът.  Подробни правила и по двете операции ще се определят националното законодателство. |

6 Определяне на уместни базови характеристики

(приложими стандарти за ДЗЕС, законоустановени изисквания за управление (ЗИУ) и други задължителни изисквания, установени в националното право и правото на Съюза), когато е приложимо, описание на специфичните уместни задължения съгласно ЗИУ и обяснение как ангажиментът надхвърля задължителните изисквания (както е посочено в член 28, параграф 5, член 70, параграф 3 и член 72, параграф 5)

Списък на приложимите стандарти за ДЗЕС и ЗИУ

|  |  |
| --- | --- |
| **Код** | **Описание** |
| SMR03 | Директива 2009/147/ЕО на Европейския парламент и на Съвета от 30 ноември 2009 г. относно опазването на дивите птици: член 3, параграф 1,член 3, параграф 2, буква б), член 4, параграфи 1, 2 и 4 |
| SMR04 | Директива 92/43/ЕИО на Съвета от 21 май 1992 г. за опазване на естествените местообитания и на дивата флора и фауна: член 6, параграфи 1 и 2 |
| SMR05 | Регламент (ЕО) № 178/2002 на Европейския парламент и на Съвета от 28 януари 2002 г. за установяване на общите принципи и изисквания на законодателството в областта на храните и за определяне на процедури относно безопасността на храните: член 14, член 15, член 17, параграф 1 и членове 18, 19 и 20 |

Списък на приложимите задължителни национални стандарти

|  |
| --- |
| Закон за пчеларството и подзаконовите актове и стандарти, които се въвеждат с тях за сектор „Пчеларство“. |

Връзка на стандартите за ДЗЕС, ЗИУ и националните стандарти с интервенцията

|  |
| --- |
| Биологичното производство надхвърля изискванията на приложимите стандарти за ДЗЕС и ЗИУ. Земеделските стопани трябва да спазват изискванията на Регламент (ЕС) 2018/848 относно биологичното производство и етикетирането на биологични продукти. Бенефициентите по интервенцията спазват изискванията на условността, доколкото е приложима съобразно вида и структурата на стопанството. |

7 Форма и ставка на подпомагане/суми/методи за изчисляване

** В обхвата на ИСАК**

** Извън обхвата на ИСАК**

Раздел извън обхвата на ИСАК

Форма на подкрепа

** Безвъзмездни средства**

** Финансов инструмент**

Вид на плащането

 възстановяване на действително направени от бенефициера допустими разходи

 единични разходи

 еднократни суми

 финансиране с единна ставка

Основа за определянето

|  |
| --- |
| Подпомагането по интервенцията се предоставя годишно, под формата на годишна еднократна сума за стопанство,в което се прилагат изискванията на Регламент (ЕС) 2018/848 относно биологичното производство и етикетирането на биологични продукти в стопанствата. Използван е подход, оценяващ пропуснатите ползи и направените допълнителни разходи. Годишният размер на подпомагане за дейността има компенсаторен характер, съобразен с чл. 82 и в съответствие с чл. 83, параграф 2, т. а, буква "i" от от Регламент (ЕС) 2021/2115. |

Обхват на подпомагането на равнище бенефициер

|  |
| --- |
| Подпомагането по интервенцията се предоставя годишно, под формата на годишна еднократна сума за стопанство,в което се прилагат изискванията на Регламент (ЕС) 2018/848 относно биологичното производство и етикетирането на биологични продукти в стопанствата.  ***Плащания за преминаване към биологично пчеларство***  от 20-80 пчелни семейства 1 894 евро на стопанство  от 81-100 пчелни семейства 3 308 евро на стопанство  от 101-120 пчелни семейства 4 014 евро на стопанство  от 121-140 пчелни семейства 4 721 евро на стопанство  от 141-160 пчелни семейства 5 427 евро на стопанство  от 161-180 пчелни семейства 6 134 евро на стопанство  от 181-200 пчелни семейства 6 841 евро на стопанство  от 201-250 пчелни семейства 8 077 евро на стопанство  от 251-500 пчелни семейства 13 377 евро на стопанство  над 501 пчелни семейства 21 326 евро на стопанство  ***Плащания за поддържане на биологично пчеларство***  от 20-80 пчелни семейства 1 595 евро на стопанство  от 81-100 пчелни семейства 2 708 евро на стопанство  от 101-120 пчелни семейства 3 264 евро на стопанство  от 121-140 пчелни семейства 3 820 евро на стопанство  от 141-160 пчелни семейства 4 377 евро на стопанство  от 161-180 пчелни семейства 4 933 евро на стопанство  от 181-200 пчелни семейства 5 489 евро на стопанство  от 201-250 пчелни семейства 6 463 евро на стопанство  от 251-500 пчелни семейства 10 635 евро на стопанство  над 501 пчелни семейства 16 893 евро на стопанство  За да се спази бюджетния пакет, горна граница (таван) за стопанство може да се определи ежегодно. Тя ще бъде приложена към общата сума на плащането, отпуснато на бенефициента съгласно степента, в която е ангажиран.  В съответствие с чл. 79 от Регламент (ЕС) 2021/2115, когато сумата по подадените заявления за подпомагане за дейности от интервенцията надвишава планираните и разполагаемите средства, ще се използват критерии за подбор на заявленията. |

Допълнително обяснение

|  |
| --- |
| Използван е подход, оценяващ пропуснатите ползи и направените допълнителни разходи. Годишният размер на подпомагане за дейността има компенсаторен характер, съобразен с чл. 82 и в съответствие с чл. 83, параграф 2, т. а, буква "i" от от Регламент (ЕС) 2021/2115.  Компенсаторното плащане е изчислено на земеделско стопанство под формата на единична сума, като в разписаните правила за прилагане са предложени десет класа по размер пчелни стопанства. Изчисленията са направени като пресметнатите пропуснати ползи и повишени разходи на пчелно стемейство за биологично производство, получени като разлика с доходността от конвенционално производство са умножени по медианата на всяка от класификационните групи. Към това произведение са прибавени и допълнителни транзакционни разходи произтичащи от това, че компенсацията е на стопанство, а действителните разходи за сертифициране и администриране са на биологично пчелно семейство и на стопанство.  Допълнително обяснение  Изчисленията са направени като пресметнатите пропуснати ползи и повишени разходи на пчелно стемейство за биологично производство, получени като разлика с доходността от конвенционално производство са умножени по медианата на всяка от класификационните групи. Към това произведение са прибавени и допълнителни транзакционни разходи произтичащи от това, че компенсацията е на стопанство, а действителните разходи за сертифициране и администриране са на биологично пчелно семейство и на стопанство. |

8 Информация относно оценката за държавна помощ

Интервенцията попада извън приложното поле на член 42 от ДФЕС и подлежи на оценка за държавна помощ:

 Да  Не  Смесено участие

9 Допълнителни въпроси/информация за вида на интервенцията

Какви са моделите на ангажимента(ите) в интервенцията?

 на база резултати (с възможност за избор)

 на база управление (с възможност за избор)

 хибридни (основани на управление и резултати)

Моля, обяснете задълженията/възможностите за бенефициерите във връзка с ангажиментите, залегнали в интервенцията

|  |
| --- |
| Подпомагането по интервенцията се предоставя годишно, под формата на годишна еднократна сума за стопанство,в което се прилагат изискванията на Регламент (ЕС) 2018/848 относно биологичното производство и етикетирането на биологични продукти в стопанствата.  В случай на изменения в съответните задължителни стандарти, изисквания или задължения, посочени в параграф 3, чл. 70 от Регламент (ЕС) 2021/2115, които поетите задължения трябва да надхвърлят, или за да се гарантира спазването разпоредбите на първата алинея, буква „г“ на същия параграф се предоставя възможност за преразглеждане, за да се гарантира адаптиране на ангажиментите. Когато тези корекции не бъдат приети от бенефициера, ангажиментът отпада и не се изисква възстановяване на средства по отношение на периода, през който е изпълняван ангажиментът. |

Каква е продължителността на договорите?

|  |
| --- |
| Ангажиментите са с различна продължителност в зависимот от изпълнявата операция.  Ангажиментът по операция „Плащания за преминаване към биологично пчеларство“ е една година, с възможност за поемане на ангажимент по операция „Плащания за поддържане на биологично пчеларство“  Ангажиментът по операция „Плащания за поддържане на биологично пчеларство“ е 5 години. След изтичане на ангажимента по тази операция същият може да се удължава до изтичане на програмния период. След 2025 г. по операцията могат да се поемат нови ангажименти с продължителност до 3 години. |

10 Съответствие с правилата на СТО

Зелена кутия

Параграф 12 от приложение 2 към Споразумението за СТО

Разяснение как интервенцията спазва съответните разпоредби на приложение 2 към Споразумението за СТО за селското стопанство, както е посочено в член 10 от настоящия регламент и в приложение II към него(зелена кутия)

|  |
| --- |
| Интервенцията отговаря на критериите на параграф 12 от приложение 2 към Споразумението на СТО за селското стопанство (Зелена кутия), посочени в Приложение II към Регламент (ЕС) 2021/2115 на Европейския парламент и на Съвета от 2 декември 2021 година, като сумата на плащането е ограничена на ниво стопанство и обхваща пропуснатите ползи и направените допълнителни разходи. |

11 Процентно участие, приложимо за тази интервенция

| **Регион** | **Член** | **Приложима ставка** | **Минимална ставка** | **Максимална ставка** |
| --- | --- | --- | --- | --- |
| BG - България | 91(2)(a) - По-слабо развити региони | 40,00% | 20,00% | 85,00% |